Home/ŽIVOT/Najbogatiji čovek na planeti zainteresovan da kupi srpsku fabriku vode\n15. маја 2022.\tŽIVOT Ostavite komentar\nNeke od najpoznatijih srpskih voda su već u vlasništvu stranih kompanija. Zainteresovanost još jednog stranog kupca za neku srpsku vodu stoga svakako ne bi izazvala takvo interesovanje da nije reč o Ilonu Masku, sa 265,4 milijarde dolara najbogatijem čoveku na planeti.\nDa li će rezultati testiranja pokazati da je vojvođanska jodirana voda „Minakva“ ono što Mask traži, ili će se ipak opredeliti za neku evropsku vodu za koju je takođe zainteresovan, videće se.\nNaravno, pitanje je i da li su vlasnici fabrike u većinskom porodičnom vlasništvu i u manjem delu investicionog fonda „Grejt voters investment“ uopšte zainteresovani za novog suvlasnika ili bi to bila ponuda koja se ne odbija.\n„Srednja fabrika vode, ništa preterano, veliko učešće na marketu, ništa preterano jak značaj brenda. Jednostavno, ponavljam još jedanput, očigledno je sam karakter vode kao vode koja sadrži puno joda opredelio interesovanje za takvu investiciju“, kaže za RTS prof. dr Slobodan Aćimović sa Ekonomskog fakulteta.\nU Srbiji trenutno ima oko 300 aktivnih izvora i tridesetak kompanija koje se bave flaširanjem mineralnih voda. Sa potrošnjom od 80 litara flaširane vode po stanovniku godišnje na začelju smo evropske liste jer smo jedna od retkih zemalja gde voda može da se pije sa česme.\nSituacija se popravlja poslednjih godina sa proizvodnjom aromatizovanih voda čija su proizvodnja i izvoz duplo povećani.\n„Skoro 20 odsto od onoga što proizvedemo, mi i izvezemo, a pošto je tržište liberalizovano znači takođe i da uvozimo vodu ali je taj uvoz negde oko 10 odsto vrednosti našeg izvoza voda, tako da smo tu još jako dobri“, kaže Aleksandar Bogunović iz Privredne komore Srbije.\n„Niko ne može da uzme taj izvor vode pa da ga negde ponese, da ga stavi na rame, nego će ta voda tu da teče samo treba naplaćivati adekvatnu vodnu rentu“, kaže profesor Aćimović.\nVisoke naknade za korišćenje podzemnih voda kakve smo imali u jednom periodu odbijale su investitore.\n„Nove kompanije koje ulaze u vlasništvo praktično dolaze sa novim tržištima i samo dodaju našu vodu svom portfoliju proizvoda koje već rade na tim drugim tržištima tako da je jedan od uspeha izvoza vezan i za tu priču“, kaže Bogunović.\nCela istočna i jugoistočna, južna, jugozapadna pa i deo zapadne Srbije, bogati su podzemnim izvorima voda, a zahvaljujući sastavu zemljišta po kvalitetu su u samom svetskom vrhu, preneo je RTS.


Sedam saveta za Shopping\nIzbegnite sumnjive prodavnice kojima nedostaju poslovne ili kontakt informacije.\nUkoliko postoje informacije o kompaniji i još si sumnjičav za tu kompaniju, kontaktiraj kompaniju i pitaj da li oni vrše posao. Za sigurnost koristi podatke sajta kompanije a ne sa online prodavnice.\nPoseti sajtove za upoređenje cena i diskusione forume da pročitaš ostalih korisnika o toj firmi.\nPretraži na Googleu ime prodavnice, ime firme, adresu, telefon, rukovodeće ljude u firmi i lako ćeš moći da zaključiš da li imaš razloga za brigu.\nPročitaj uslove isporuke na sajtu prodavnice i sva pitanja koje imaš prodiskutuju sa njima pre kupovine i neka imaš to dokumentovano u emailu.\nNemoj koristiti prodavnice koje izbegavaju da napomenu prava za otkazivanje kupovine i šta to znači. Ili one koji postavljaju neka svoja pravila i izuzetke kao npr. pakovanje ne sme da se otvori ili poštanske usluge ne moraju da se plate.\nIzbegavaj plaćanje gde prodavnica može doći do tvog novca pre nego što ti dođeđ do proizvoda ili usluge. Ukoliki nisi siguran, kontaktiraj tvoju banku, izdavaoca kartice ili servis plaćanja i pitaj šta se desi ako platiš a ro ba ne stigne.


Američki predsjednik Donald Trump razgovarao je s izraelskim premijerom Benjaminom Netanyahuom i ocijenio da izraelsko-palestinsko pitanje može jedino biti rješeno u direktnim pregovorima dvije strane, priopćila je kasno sinoć Bijela kuća.\nTrump je u prvom telefonskom razgovoru od dolaska u Bijelu kuću pozvao Netanyahua da posjeti Washington u februaru.\nZvaničnici su tokom razgovora "razmijenili stavove o seriji regionalnih pitanja, među kojima i prijetnje Irana", navodi se u saopćenju.\nNetanyahu je ranije rekao da je prvi prioritet Izraela da se ukloni prijetnja koju predstavlja nuklearni sporazum Irana i svjetskih sila postignut u Beču u julu 2015. godine.\nTrumpov prethodnik Barack Obama igrao je veliku ulogu u postizanju sporazuma Irana i šest velikih sila.\nPred dolazak u Bijelu kuću, Trump je rekao da je to "jedan od najgorih sporazuma".\nTrjmp, koji je u petak položio zakletvu kao 45. američki predsjednik, danas počinje svoju prvu radnu sedmicu.


Na javi je magarac sinonim za nekoga ko je tvrdoglava ili manje inteligentna osoba, ali pored toga je i simbol neke vrednoće i upornosti, kao i napornog rada i truda kojim se najbolje i najviše ostvaruju željeni ciljevi.\nU nastavku teksta saznajte šta znači sanjati magarca.\nŠta znači sanjati magarca – magarac kao predominirajući motiv u snovima\nMagarac je kao motiv odista učestao u snovima, ali je i njegova sama simbolika i značenje vrlo ili pozitivno ili je i sasvim negativno, već zavisno od neke konkretne situacije i same konotacije sna.\nU nastavku teksta će biti navedeni oni najupečatljiviji i najčešći snovi u kojima dominira ovakav i pomenuti motiv, te data analiza i tumačenja na javi po sanjaricama i sanovnicima koji se ovom ili simbolikom ili tematikom i bave, već još od starih vremena pa sve do danas.\nSanjati da vidite nekog magarca koji uživa u slobodi i mirno pase na livadi u miru i tišini\nNišta ne može da zameni trenutke opuštanja i uživanja sa vašim najdražim osobama, pa iako niste shvatali do sada šta je suština i sva životna radost, sada ste došli do tog prosvetljenja i zaključka.\nSanjati da vidite nekog magarca koji je prinuđen da radi i kako ga gazda tuče i stalno muči\nMada silno želite da se izborite za pravdu, ne možete u tome da uspete sami, jer je to „borba sa vetrenjačama“, i niko od saradnika i prijatelja neće želeti da vas podrži, a ne jer niste u pravu, već iz straha za sopstvenu egzistenciju.\nSanjati da vidite vrlo starog i iznemoglog magarca i želite da ga spasite jer će ga gazda ubiti\nVama drage osobe će da se teško razbole i da umru, pa ćete da dugo očajavate i da patite, kriveći čak i sebe, jer verujete da se niste dovoljno potrudili, i da ste možda nešto mogli i da promenite.\nSanjati da jašete magarca koji uporno odbija da se pokrene i on „stoji u mestu“ tvrdoglavo\nObećali ste i sebi i onima koji su u vas uvek verovali, da ćete da se promenite, i da napokon ipak uspete da ostvarite neke ciljeve, ali niste učinili ništa i samo i dalje „stagnirate“, pa su od vas svi na kraju i „digli ruke“, te i počeli da se bave svojim životom, i na vas su i zaboravili.\nSanjati da ste vi dobili na poklon magarca i da nemate gde da ga držite osim u svojoj kući\nOčajavate jer ste vrlo usamljeni, a i shvatate da se „sličan sličnom raduje“, te da sa vama niko ne želi da se druži, jer ste stalno u nekim problemima, i nikuda ne napredujete, pa su vas svi izopštili iz društva, i vi patite u sebi i umesto da se menjate i borite, vi samo sebe sažaljevate.\nSanjati da pokušavate da namamite magarca da se pokrene i da vam prenese neki tovar\nLažete i obmanjujete sve oko sebe, jer ste vrlo vešti u tome da obećavate i da ništa ne ispunite, jer ste lenji i neodgovorni da učiniote bilo šta što vam se poveri, i stalno svakoga „ostavite samog ili na cedilu“, pa se onda čudite zašto vas niko niti voli niti poštuje, kada su u pitanju ljudi oko vas.\nSanjati da hranite magarca šargarepom ali da on odbija da jede i da je tužan i bezvoljan\nOstavićete jedinu osobu koja je za vas sve davala i činila nesebično i iz ljubavi, a kada se budete pokajali, te i želeli da zatražite oproštaj, biće već prekasno za sve, jer ste povredili nečiji ponos.\nSanjati da kupujete magarca da biste pravili sir i mleko i da biste to prodavali na pijaci\nSamo nalazite načine da svakoga iskoristite za neke svoje ciljeve, ali ste vrlo slatkorečivi i jako i domišljati, pa ispada da vam taj neko „svojom voljom i željom čini usluge“, a da ih vi niste naime uopšte ni tražili ni želeli.\nSanjati da koljete magarca jer želite da ga pojedete i da vam je žeo životinje i kajete se\nMorate da sebe opravdavate stalno i da nalazite izgovore za ono što vi smatrate da jeste dobro ili i jeste ispravno, kada se suočavate sa ljudima koji su navikli da imaju sve, ali da to steknu na neki i loš i nelegalan način, malverzacijama, lažima i prevarama.\nSanjati da je magarac koga ste imali uginuo od starosti i prevelikog rada i vama je vrlo žao\nNekada ne verujete da će da se vaš trud i iscrpljujući rad isplati, jer oko vas svi na neki lakši i/ili brži način ostvaruju sve, te i napreduju, ali ne treba da se polakomite i da posrnete, jer samo čast i „čist obraz“, imaju krajnje dobre rezultate, koji će da traju i o kojima će da se priča dugo.\nSanjati da tučete magarca jer ne želi da vas posluša i da ste vrlo okjrutni prema životinji\nPrema vama se neko postavio vrlo oholo i loše, pa vi ne želite da se ni sa kim svađate, ali niti da trpite ničije omalovažavanje i kinjenje, pa ćete da najpre otvoreno kažete šta vam smeta, a ako to ne uspe, da i sami „pokažete zube“.\nSanjati da vam je pobegao magarac i da ga uporno tražite i dozivate ali uzaludno je sve to\nProkockali ste neke prilike koje su vam se ukazale i bile vam date „kao na tacni“, pa se uzalud vi kajete i tražite nečin i dodatno vreme da sve odradite bolje, jer će neko drugi da sve uradi umesto vas, te i da „pobere sve nagrade i pohvale“, baš na samom kraju „cele priče“.\nJastuk - šta znači sanjati jastuk?


Kompanija G.Skill objavila je tizer za svoje predstojeće DDR5 memorijske module. Tizer ne otkriva nikakve informacije o memoriji u ovom trenutku. Jedino što se zna, jeste da će G.Skill nastaviti da razvija svoju Trident Z familiju proizvoda i u DDR5… »\nIntel se već nekoliko godina sprema za veliki ulazak na tržište desktop grafičkih karti, a za nekoliko meseci se očekuje da ćemo Intel Arc "Alchemist" video karte videti u prodaji. Iako još uvek nisu zvanično objavljeni partneri, koji će… »\nMicrosoft je objavio Surface Pro 8, koji predstravlja najveću nadogradnju kompanijine Intel pokretane Surface Pro linije, još od Surface Pro 3 modela iz 2014. godine. Surface Pro 8 sada ima 120Hz displej sa tanjim okvirima, Thunderbolt 4 podršku i novu… »\nAshes of the Singularity je benchmark koji ne nudi previše informacija o proizvodima koji se na njemu testiraju, a takav je slučaj i sa Intel Core i9-12900K procesorom. Listing ne pokazuje CPU, GPU i detalje o memoriji, a jedino što znamo jeste da Core… »


Kontrola stražarske službe - Almaks\nKontrola čuvarske službe je namenjena svim korisnicima koji imaju terensku službu sa obilaskom važnih tačaka i ugrađuje se radi povećanja efikasnosti rada čuvara, kao i njihove bezbednosti.\nActive Track GPS - je sigurnosni uređaj koji koristi naprednu A-GPS tehnologiju tako da je funkcionalan na otvorenom ali i u zatvorenom prostoru, jer koristi GPS i GSM sisteme za određivanje pozicije. Praktičan je za rukovanje, kućište je izrađeno po standardu IP67 tako da je vodootporno i otporno na udar, ima ugrađene senzore za kontrolu pokreta i položaja uređaja (vertikalno/horizontalno) i promenu položaja u prostoru automatski dojavljuje.\nActive View web aplikacija, rezultat je 7-mo godišnjeg iskustva. Jednostavno rukovanje, mogućnost dodavanja novih funkcija - je odgovor na zahteve kupaca širom sveta. Active View omogućava zaštitu, kontrolu i upravljanje sa bilo kog mesta u svetu u realnom vremenu. Potreban je samo pristup internetu. Nije potrebno da u svojoj firmi instalirate Server, ni posebno IT osoblje.\nTOMST® sistem predstavlja idealno rešenje za ovaj sektor, posebno zbog jedinstvene anti-vandal® tehnologije. Princip njegovog funkcionisanja je veoma jednostavan. Svakom senzoru je dodeljena lokacija preko WinKontrol® interfejs softvera. Svakom čuvaru je dodeljen jedinstven čip za identifikaciju kojim se registruje da je bio na određenom kontrolnom mestu u određeno vreme jednostavnim prislanjanjem čipa na senzor lokacije. Da bi čuvar završio obilazak potrebno je da obiđe sve predviđene lokacije u određenom vremenskom periodu. Kada se obilazak završi svi podaci će biti preneti na PC supervizora preko TMD USB adaptera direktno, ili indirektno preko čipa. Kada se podaci preuzmu od senzora sa WinKontrol® softverom različite vrste izveštaja mogu biti generisane.


Košigaja: Ceremonija obeležavanja godinu dana do početka Olimpijskih igara\nAmbasador Nenad Glišić je 20. jula prisustvovao ceremoniji obeležavanja godinu dana do početka tokijskih Olimpijskih igara koju je y gradu Košigaja organizovala japanska prefektura Saitama. Događaju su prisustvovali predsednik organizacionog komiteta OI 2020 i bivši premijer Joširo Mori, guverner prefekture Saitama Kijoši Ueda, ambasadori zemalja koje imaju gradove-domaćine u ovoj prefekturi i osvajač zlatne medalje u gimnastici na OI 2016 Kohei Ućimura.\nAmbasador Glišić je, pozdravljajući prisutne, istakao da je Srbija, iako mala zemlja, izuzetno aktivna u sportu i posebno izrazio zadovoljstvo činjenicom da je grad Fuđimi iz ove prefekture dobio dozvolu Vlade Japana da bude grad-domaćin reprezentacija Srbije u rukometu i rvanju. Napomenuo je da su naša očekivanja po pitanju osvajanja medalja velika, izdvajajući sportove poput tenisa i košarke, te da se svi radujemo predstojećim nastupima sportista u Tokiju.\nTokom događaja, svaki grad-domaćin imao je svoj štand na kome je predstavio državu čiji je domaćin, njenu kulturu i sportiste, uključujući i grad Fuđimi koji je predstavio Srbiju. Gradonačelnik Fuđimija Micuhiro Hošino, koji je od 8. do 11. jula sa delegacijom posetio Srbiju, preneo je u razgovoru sa ambasadorom svoje pozitivne utiske o poseti. Posebno je istakao da će predstavnici grada nastaviti rad na daljem produbljivanju saradnje sa gradom-pobratimom Šapcem, Olimpijskim komitetom Srbije, kao i sa Rvačkim savezom Srbije i Rukometnim savezom Srbije sa kojima je grad Fuđimi potpisao sporazume o saradnji 10. jula ove godine u Ambasadi Japana u Beogradu.


Merkelova: Konstruktivna Srbija - Sputnjik Srbija\n12:23 24 Jun 2021\n09:17 26.10.2015 (osveženo 09:51 26.10.2015) Preuzmite kraći link\n„Srbija i Slovenija su bile veoma konstruktivne“, izjavila je Merkelova, koja je sa premijerom Srbije Aleksandrom Vučićem i šefovima država i vlada Grčke, Makedonije, Bugarske, Rumunije, Mađarske, Hrvatske, Slovenije, Austrije, Luksemburga i Holandije raspravljala o upravljanju izbegličkom krizom.\n„Ovo je bio lakmus test za Evropsku uniju“, rekla je Merkelova na konferenciji za novinare nakon samita o zapadnobalkanskoj ruti migranata u sedištu Evropske komisije, koji je počeo u nedelju posle podne, a završio se nešto posle ponoći.\nNemačka kancelarka je rekla da je krajnji cilj sastanka bio da se olakšaju patnje velikog broja migranata iz Sirije i Avganistana, koji preko Zapadnog Balkana pokušavaju da se domognu Evrope, i da dosadašnja praksa nije uvek bila u skladu sa evropskim vrednostima.\n„Vanredna situacija zahteva vanredne mere, a sada se bolje razumemo“, kazala je Merkelova i navela da je tokom sastanka dogovoreno da se duž balkanske trase otvore mesta za prijem dodatnih 100.000 izbeglica, od kojih će polovina biti u Grčkoj, a polovina u državama Zapadnog Balkana.\nPremijer Vučić je ranije rekao novinarima u Briselu da je Srbija spremna da ponese svoj deo tereta i da će prihvatiti kvotu izbeglica iako nije članica EU, ali da ta kvota još nije utvrđena.\n„Prebacivanje migranata od jedne do druge granice mora da stane“, kazao je Junker, rekavši da usvojene mere uključuju efikasniju registraciju migranata i redovnu razmenu informacija o njima između pojedinačnih država i sa Evropskom komisijom.\nVisoki komesar Ujedinjenih nacija za izbeglice Antonio Gutereš, koji je takođe učestvovao na samitu, naglasio je da je veoma zabrinut zbog predstojeće zime i da je od vitalne važnosti da Evropa ostane kontinent azila.\n„To nije pitanje izbora, nego obaveza, ali oni koji ne ispunjavaju uslove za azil moraju biti vraćeni u zemlju porekla“, kazao je Gutereš i ukazao na to da se prilikom readmisije mora voditi računa da se to čini uz puno poštovanja prava na ljudsko dostojanstvo.\nMerkelova, Junker i Gutereš su izjavili da su svesni da je plan od 17 tačaka koji je sinoć dogovoren nedovoljan da se migrantska kriza reši, ali da je reč o ključnom prvom koraku, nakon koga će uslediti mere za dugoročno rešenje migrantske krize.\nizbeglička kriza, izbeglice, Evropska komisija, UN, EU, Antonio Gutereš, Žan-Klod Junker, Angela Merkel, Slovenija, Nemačka, Srbija


TV Most - Mihajlovićeva sa regionalnom direktorkom Svetske banke\nMihajlovićeva sa regionalnom direktorkom Svetske banke\nNova direktorka Svetske banke za Zapadni Balkan, Evropu i Centralnu Aziju Linda van Gelder čestitala je potpredsednici Vlade Srbije Zorani Mihajlović na sprovedenim reformama, ali i na napretku koji je Srbija ostvarila na "Duing biznis" listi otkako je za tu oblast oformljena posebna radna grupa na čijem je ona čelu, navodi u saopštenju iz kabineta Mihajlovićeve.\n"Čestitam vam na trudu, energiji i rezultatima. Očekujem da ćemo nastaviti uspešnu saradnju", rekla je Van Gelderova Mihajlovićevoj, navedeno je u saopštenju.\nMihajlovićeva je Van Gelderovoj predstavila projekte u drumskom i železničkom saobraćaju, kao i u oblasti građevinarstva, koje ta banka podržava.\nPrioriteti Ministarstva su, kako je naglasila, ubrzanje infrastrukturnog razvoja, završetak drumskog Koridora 10, kao i nastavak modernizacije i rehabilitacije srpskih pruga, u čemu učestvuje i Svetska banka.\n"Tim koji vodim uspeo je da pokrene proces promena u srpskim železnicama, postigli smo dobre rezultate, a sada idemo dalje. Cilj nam je da uporedo investiramo u tu oblast i nastavimo da sprovodimo potrebne reforme", rekla je Mihajlovićeva novoj regionalnoj direktorki, koja je na toj poziciji nasledila Elen Goldstin.\nPotpredsednica Vlade predstavila je i reformu u oblasti održavanja puteva, ističući da je nakon 25 godina raspisan tender za održavanje prvih 3.000 kilometara puteva, što je veliki pomak u ovoj oblasti.\nMihajlovićeva je novoj direktorki skrenula pažnju i na to da je resor koji vodi uspeo u tome da investitorima omogući dobijanje građevinske dozvole elektronskim putem, te da je samo zahvaljujući toj reformi, po kriterijumu izdavanja građevinskih dozvola, Srbija na "Duing biznis" listi Svetske banke pobedila čak 150 zemalja sveta.\n"Cilj nam je da, po ugledu na ovu reformu, sprovedemo i reformu katastra i smanjimo vreme potrebno za upis imovine na tri radna dana", objasnila je Mihajlovićeva.\nReforme popravljaju rang Srbije na "Duing biznis" listi, ukazala je Mihajlovićeva i naglasila da je krajnji cilj da Srbija uđe u prvih 20 zemalja sveta prema lakoći poslovanja, navodi se u saopštenju.


Iskoristiti teškoće kao svoju snagu - Radio Kontakt Plus\ngrad12:36, 18.10.2021Izvor: Radio Kontakt Plus\nAntologije su sjajna dela. Obično nastaju tako što neki istaknuti pisac, istoričar književnosti ili književni kritičar prema određenom tematskom, žanrovskom, hronološkom, nacionalnom ili nekom drugom kriterijumu odabere istaknuta književna dela, cela ili u odlomcima, i uz adekvatan predgovor ih priredi u posebnom izdanju – kao antologiju. Ove „zbirke cveća“, što bi bilo prevedeno značenje reči antologija, iz tog razloga predstavljaju krem književnosti, oslikavaju duh vremena i mesta, ali govore i o priređivaču i o njegovim merilima i ukusu.\nAntologija Neodoljiva teškoća postojanja, sa podnaslovom Srpska književnost na Кosovu i Metohiji 2000–2020. predstavlja vrednu zbirku žanrovski raznolikih tekstova (pre svega poezije, ali i proze, drame, eseja, hronika i putopisa) sedamnaest autora koji su u datom razdoblju živeli i stvarali na prostoru Кosova i Metohije, bez obzira na to gde su rođeni. Autori čija dela možemo naći u Antologiji Aleksandra Dunđerina su Darinka Jevrić, Dragomir Кostić, Slobodan Кostić, Živojin Rakočević, Žarko Milenković, Branka Кasalović, Aleksandra Jovičić, Dušan Zaharijević, Lenka Jakšić Кaksie, Srđan Кošanin, Jovica Marković, Novica Sovrlić, Petar Sarić, Aleksandar Despotović, Vuk Pantović, Mitra Reljić i Predrag Radonjić. Sa željom da se predstave osnovni uvidi u novovekovnu književnu scenu Srba na Кosovu i Metohiji, da se popravi njena recepcija i promeni trend njenog prećutkivanja u okviru nacionalne kulture, priređivač ove antologije, Aleksandar Dunđerin, navodi da se pri izboru tekstova vodio i postojanjem književnih, umetničkih i estetskih vrednosti, kao i željom da pokaže stilske, poetske, idejne i ideološke osobenosti kosovsko-metohijske literature. Putem ove antologije stičemo uvid u to da autori na Кosovu i Metohiji u prethodne dve decenije nisu inspirisani za prozno stvaralaštvo, kao ni za pisanje dramskih testova, uprkos postojanju pozorišta istaknutog značaja. Dominira poezija, ali Dunđerin nije birao poeziju sa ciljem da reprezentuje isključivo pesme o Кosovu i Metohiji ili kosovskom mitu. Prema kriterijumima Dunđerinova Antologija se jednim delom preklapa sa Antologijom kosovsko-metohijske poezije (1960–2010) Danice Andrejević, verovatno najistaknutijeg istraživača moderne kosovsko-metohijske književnosti, i mada su oboje saglasni oko toga da pojedini autori treba da budu antologijski, izbor pesama tih autora je potpuno različit u ove dve knjige.\nNaša najpoznatija knjiga ovog tipa je Antologija novije srpske lirike koju je 1911. priredio istaknuti književni kritičar Bogdan Popović. On je ostao upamćen i po predgovoru gde navodi da je merilo za izbor pesama to da je pesma cela jasna, da ima emocija i da je lepa, kao i po rečenici da nema dobrih pesnika, samo dobrih pesama. Neretko mu je zamerano to što poznate pesme velikih autora nisu ušle u izbor, a pesme neafirmisanih autora tog perioda jesu. To je nešto što kod priređivača antologije uvek možemo kritikovati jer uprkos objektivnim kriterijumima, možda uvek ima nečeg subjektivnog u samoj selekciji autora i njihovih dela – kako je Dunđerin rekao na promociji svoje knjige – uvek postoje neke suptilne relacije po senzibilitetu koje mogu da utiču na izbor. Istorija je pokazala da je Bogdanu Popoviću sa pravom zamerano to što u svoj izbor nije uneo nijednu pesmu Vladislava Petkovića Disa, ne razumejući njegovu poetiku koja je bila mnogo ispred tadašnjeg vremena. Mislim da će vreme pokazati da je Dunđerinovoj antologiji možda i najveća zamerka to što u nju nije uvršten Ratko Popović, sjajni pesnik iz Gračanice, ovenčan brojnim nagradama (navedimo, na primer, samo književnu nagradu Zlatni krst Кneza Lazara u okviru Vidovdanskog pesničkog bdenija 2012. godine). I drugi autori su verovatno mogli da se nađu u antologiji ovog tipa i sa izborom svoje poezije, a ne samo u predgovoru – Milan Mihajlović, Nenad Radenković Jero, Vidosava Arsenijević, Nevena Milosavljević. Tu su i Dragiša Bojović, Golub Jašović, Zoran Nedeljković, Valentina Pitulić, pesnici i nastavnici sa Filozofskog fakulteta u Кosovskoj Mitrovici, gde se takođe izučava savremena književnost Кosova i Metohije, a česti su i diplomski i master radovi u kojima se sa jezičkog ili književnog aspekta proučavaju njihova dela. Aleksandar Dunđerin je svojim izborom dela želeo da istakne bogatstvo, raznolikost, kvalitet i autentičnost književnosti na Кosovu i Metohiji, i samo nam vreme može pokazati koliko njegov izbor zaista odslikava ono najbolje u literaturi ovih prostora u poslednjih dvadeset godina. Ipak, možda će se neki kosovsko-metohijski stvaraoci novog milenijuma naći uvređenim jer njihov rad nije uvršten u ovu antologiju, ali autori koji su uvršteni svakako jesu zaslužili da se nađu u ovoj knjizi.\nVrlo obiman predgovor umnogome doprinosi kvalitetu ove knjige i predstavlja ozbiljnu studiju na više od 70 strana, a plod je desetogodišnjeg iskustva priređivača. U njemu Dunđerin spominje i veliki broj drugih autora koji stvaraju na ovim prostorima u 21. veku, govoreći i o mladim, još uvek neafirmisanim autorima koji nisu zastupljeni u Antologiji jer tek treba da pronađu svoj autentični glas i donesu inovativni i savremeni duh, a udalje se od romantičarske sentimentalne struje ljubavne poezije i od herojske epike. Volela bih da knjiga Aleksandra Dunđerina dočeka i sledeće izdanje u kome će se na kraju naći i indeks imena jer je dat lep pregled velikog broja autora sa ovih prostora, i poznatih i još uvek neafirmisanih, što bi istraživačima ove književnosti mnogo značilo u budućnosti. Njima će ova knjiga svakako biti značajna jer nemamo mnogo sistematičnih i preglednih studija o ovoj temi.\nSama Antologija nastala je slučajno – najpre kao pojedinačni članci o desetak kosovsko-metohijskih autora koji su jednom nedeljno objavljivani na portalu Alternativne, odakle je krenula inicijativa da se taj materijal objavi. Ona nije prosta kompilacija već kompaktna celina, sa značajnim predgovorom i izborom dela koja se lepo oslanjaju jedna na druge i koja adekvatno reprezentuju najmodernije u književnosti Кosova i Metohije. Na promociji ove knjige u Кosovskoj Mitrovici, u PКC Akvarijus, mnogo autora, prevashodno pesnika iz „prištinskog pesničkog kruga“, čitalo je svoja dela publici, i bilo je zadovoljstvo slušati ih, mada su nekad i bolji pesnici nego recitatori.\nPisana u vreme karantina u Кosovskoj Mitrovici prošle godine, Neodoljiva teškoća postojanja Aleksandra Dunđerina oslikava i slobodu, umetnost, ljubav, viziju, zavet, istinu i vreme u jednom nespecifičnom prostoru za 21. vek u kome žive i stvaraju kosovsko-metohijski autori, što se uvek, u manjoj ili većoj meri reflektuje na podtekst njihovih dela. Veliki rat trajao je četiri godine, a ostavio je toliko traga u književnosti. Ovde već preko dvadeset godina nije rat, ali nije ni mir. Smatram da su antologije ovog tipa uvek značajne jer popravljaju vidljivost i recepciju literature čineći ono najbolje dostupno većem krugu čitalaca. S obzirom na to da su dela ovdašnjih autora uglavnom objavljena ili u pojedinačnim časopisima ili u malom tiražu manje poznatih izdavačkih kuća i sigurno ih nećete pronaći u izlogu Lagune, značajno je objediniti ih na ovaj način. Problem će uvek biti recepcija ovih dela jer, uslovno rečeno, dolaze sa margine, ali moramo se setiti da ni Andrić, Crnjanski, Selimović, Dis i Dučić ne dolaze iz „kruga dvojke“. Zato je važno istaći ono najbolje iz kosovsko-metohijske literature i dati mu šansu da ga šira javnost prepozna. Možda je u ovim uslovima teško živeti, ali je lepo pisati i stvarati kada živite istoriju i kada imate jaku duhovnu vertikalu. Iskoristimo te teškoće kao svoju snagu.


BiH: Vlasti očekuju veći pritisak migranata na granice\nBy Mladen Dragojlovic / Објављено на: May 19, 2020\nMinistar bezbednosti BiH Fahrudin Radončić izjavio je da BiH može očekivati novi talas migranata iz Grčke.\n“Ima ih oko stotinu hiljada i oni će se kretati preko BiH u Hrvatsku. Znate da imamo različita mišljenja. Ono što zagovaram je vrlo energičan pristup, obeshrabriti ih, zaustaviti ih i legalno deportovati. Neki drugi misle da treba ćutati, da pravimo nove kampove”, rekao je Radončić novinarima u Sarajevu.\nIzjavio je da u BiH već boravi oko 3.000 ilegalnih migranata, te dodao da bi njihov dolazak u BiH trebao obeshrabriti medijski i politički rad.\n“BiH mora preuzeti punu odgovornost suvereno i bez straha i jasno reći da ne želi prihvatiti ilegalne migrante. Prvo, jer ne znamo njihov identitet, drugo, ne možemo ekonomski podneti taj teret”, istakao je Radončić i dodao da ne bi pristao na otvaranje granice za ilegalne migrante pod cenu da i ne bude ministar bezbednosti jer, kako je rekao, zna šta to znači za BiH za pet ili deset godina.\nPrema njegovim rečima, ključ je regionalna saradnja, ali i Brisel.\n“Migranti ne mogu da uđu i napuste grčku granicu, a da nas EU ne nauči kako da se prema njima postupa. Migranti su globalni problem. Nećemo dozvoliti da BiH bude plato za migrante, gde će određene zemlje, preko humanitarnih organizacija, odabrati najbolje osoblje i najgori dio stanovništva ostaviti u BiH da se mi nosimo s njima. Migranti ostaju godinama, a ne mesec ili dva. Ovo je velika bezbednosna pretnja, ne samo za BiH, već i za EU,” zaključio je Radončić i dodao je da neće dozvoliti izgradnju novog kampa za 3.000 ljudi u Sarajevu.\nDirektor Granične policije Bosne i Hercegovine Zoran Galić potvrdio je u ponedjeljak uveče da je nakon ukidanja nekih ograničenja u vezi sa COVID-19 porastao pritisak migranata duž granice BiH i Srbije.\nU poslednja 24 sata, policija je na području Zvornika, odvratila je 91 ilegalnog migranta da u Bosnu uđe iz Srbije.\nTakođe su sprečili krijumčarenje ilegalnih migranata iz Srbije u BiH, na njihovom putu ka Zapadnoj Evropi.


Isporučioca struje biramo od jula › Made-in-Germany.rs\nNacrtom novog zakona o energetici predviđeno je da od 1. jula ove godine ili najkasnije od datuma stupanja na snagu ovog zakona, građani mogu da biraju od koga će kupovati struju, a snabdevači će imati obavezu da obaveste kupce o uslovima prodaje električne energije, rekla u intervjuu za “Politiku” ministarka energetike u ostavci Zorana Mihajlović i najavila da će zamena snabdevača biti moguća i besplatna.\n– Od licenciranih 75 snabdevača, koji se uglavnom bave veleprodajom, za sada je šest iskazalo interes za snabdevanje krajnjih kupaca. Otvaranje tržišta ima za cilj povećanje konkurentnosti, a samim tim i izbora snabdevača, uslova isporuke i niže cene električne energije. S obzirom da će kupcu biti dostupne sve informacije o snabdevačima i uslovima prodaje struje, on će imati pravo da bira i preuzme rizik izbora. Zakonom o energetici doći ćemo do realne cene energije i mogućnosti investiranja u nove proizvodne kapacitete, što će obezbediti dugoročnu sigurnost snabdevanja – rekla je Mihajlovićeva i naglasila da zakon “poznaje energetski zaštićenog kupca, kao i da je Uredba kojom se štite ugrožene kategorije već doneta“.\nOna je objasnila da je zbog mogućnosti tržišne utakmice, važno da EPS bude konkurentan u pogledu uslova i cene, a da treći energetski paket direktiva EU, nameće obavezu razdvajanja operatera, što podrazumeva da vlasnik ne može istovremeno da upravlja proizvodnjom, prenosnim sistemom i snabdevanjem.\n– Što se tiče gasovoda “Južni tok”, rešenja će biti doneta u skladu sa dogovorom Rusije i članica EU koje učestvuju u projektu. Energetski sektor Srbije predstavlja neodvojivi deo energetskog prostora Evrope, a Srbija je još 2006. potpisala Ugovor o osnivanju energetske zajednice i samim tim se obavezala na postepeno usklađivanje s pravnim tekovinama EU u oblasti energetike – rekla je Mihajlovićeva i istakla da cilj novog zakona nije samo ispunjavanje zahteva EU niti samo preuzimanje direktiva, već otklanjanje ograničenja i nedostataka uočenih kroz primenu postojećeg Zakona o energetici.\nMihajlovićeva je za “Politiku” rekla i da su uz podršku Ministarstva u EPS-u i Elektromreži Srbije u toku pripreme za promenu pravne forme javnog preduzeća, koje će biti realizovane u najskorije vreme.


Gaćinović: Moj kolega Krstajić radi izuzetno dobar posao\nNiški Radnički u okviru 26. kola Linglong Tire Super lige Srbije na svom stadionu dočekuje goste iz Bačke Topole, ekipu TSC-a.\nŠef stručnog štaba domaćeg tima Vladimir Gaćinović ističe da ekipa TSC-a igra moderan fudbal i da njegov kolega Krstajić radi izuzetno dobar posao, pa je za dobar rezultat neophodno da ekipa bude na maksimumu:\n’’TSC ima možda i najbolje uslove za rad u Srbiji. Dok sam bio u Spartaku često smo igrali kontrolne utakmice, pa sam se uverio u sav potencijal tog kluba. TSC igra moderan fudbal, a moj kolega Krstajić radi izuzetno dobar posao i moraćemo da budemo na maksimumu. Očekujem da ofanzivno ponovimo partiju iz Novog Sada gde smo apsolutno nadigrali Proleter, ali smo uz naše greške u odbrani i nedostatak sreće otišli u poraz. Uradili smo analizu i znamo šta nam je činiti. Levi bek Stanković je protiv Spartaka zadobio povredu i još uvek nije spreman, dok je Aksentijević u Novom Sadu dobio udarac. Trenirao je smanjenim intenzitetom ovih dana, a naša medicinska služba čini sve da on bude spreman za nedelju. Ostali su svi zdravi i konkurisaće za sastav.’’\nMeč 26. kola Linglong Tire Super lige Srbije između Radničkog i TSC-a igra se u nedelju 07. marta 2021. godine, sa početkom u 15:00 časova.


SVETSKI MEDIJI: Južna Koreja ispalila balističku raketu (VIDEO) | vesti-info.rs\nHomeNAJNOVIJESVETSKI MEDIJI: Južna Koreja ispalila balističku raketu (VIDEO)\nSVETSKI MEDIJI: Južna Koreja ispalila balističku raketu (VIDEO)\nJužna Koreja ispalila je u noći između nedelje i ponedeljka balističku raketu kao odgovor na severnokorejsku provokativnu detonaciju naprave\nJužna Koreja ispalila je u noći između nedelje i ponedeljka balističku raketu kao odgovor na severnokorejsku provokativnu detonaciju naprave za koju Pjongjang tvrdi da je minijaturna verzija hidrogenske bombe, javila je južnokorejska agencija Jonhap.\nVojska Južne Koreje izvela je vežbu u kojoj je simulirala napad na severnokorejsko nuklearno postrojenje, gađajući „određene ciljeve u Istočnom moru“, navodi Jonhap pozivajući se na Združeni generalštab južnokorejskih oružanih snaga.\n„Ova vežba je izvedena kao odgovor na šestu nuklearnu probu Severne Koreje… i obuhvatila je balističku raketu „hjunmu“ i borbene avione F-15″, navodi južnokorejska agencija.\nVojska Južne Koreje saopštila je da je domet simuliranih ciljeva bio kao do severnokorejskog nuklearnog postrojenja Pungje-ri u severoistočnoj provinciji te zemlje, navodi AFP.\nJužnokorejska vojska je saopštila da su njene vazdušne snage i kopnena vojska izvele raketnu vežbu kao odgovor na severnokorejsku šestu nuklearnu probu, dodavši da je u vežbi ciljana oblast u kojoj je ta proba izvedena u nedelju, prenosi Rojters.\nU južnokorejskoj vojnoj vežbi korišćene su rakete dugog dometa vazduh-zemlja i balističke rakete, stoji u saopštenju Združenog generalštaba.\nVežbu su izvele samo južnokorejske vojske snage, ali se pripremaju nove vežbe koje će biti izvedene zajedno sa snagama SAD u Južnoj Koreji, napominje se u saopštenju.\nU međuvremenu, SAD su u nedelju uveče upozorile da bi mogle da pruže „vojni odgovor velikih razmera“ na pretnje Severne Koreje.\nAmerički predsednik Donald Tramp je u nedelju rekao da Južna Koreja zaključuje, kao što je i on rekao, da od priče o smirivanju sa Severnom Korejom nema ništa, jer Pjongjang „razume samo jedno“.\nJUŽNA KOREJA VERUJE DA SE SEVERNA KOREJA SPREMA ZA NOVO LANSIRANjE\nKako je navelo južnokorejsko Ministarstvo odbrane, Južna Koreja detektuje znake da se Severna Koreja priprema da lansira novu raketu konstantno od prethodnog lansira izvedenog u nedelju.\nKako je izvestila novinska agencija Jonhap, procenjuje se da je neuklearni test Severne Koreje izveden u nedelju imao jačinu od 50 kilotona, saopštilo je južnokorejsko Ministarstvo odbrane, prenele su agencije.\nTo znači da je najnovija nuklearna proba bila pet puta jača od prethodne izvedene prošlog septembra.\nJUŽNA KOREJA PRIVREMENO RASPOREĐUJE JOŠ ČETIRI THAAD LANSERA\nSistem THAAD, koji je već instaliran u Južnoj Koreji, razbesneo je Kinu.\nJužnokorejsko Ministarstvo odbrane navodi u saopštenju da će cetiri preostala lansera biti raspoređena nakon završetka vladine procene koliki je uticaj na životnu sredinu.\nKako bi se rasporedili lanseri u Seongju, južno od Seula, biće izvršene pojedine konstrukcije, dodaje ministarstvo.\nTrenutno se na toj lokaciji nalaze dva lansera, navodi Rojters.\nSeverna Koreja izvela je juče svoju šestu i najsnažniju nuklearnu probu, saopštivši da je detonirala unapređenu hidrogensku bombu za raketu dugog dometa, što je izazvalo burna reagovanja širom sveta


Ko će igrati na Evrobasketu? - mediji.net\nEvopsko prvenstvo u košarci igraće se 2022. godine u Češkoj, Gruziji, Italiji i Nemačkoj.\nOd 1. do 18. septembra 2022. godine gledaćemo košarkaški šampionat Evrope, a titulu brani reprezentacija Slovenije, koja je tada pobedila Srbiju u finalu.\nFIBA ga organizuje od 1935. godine i ovo je 41. izdanje takmičenja za trofej "starog kontinenta".\nNa šampionatu će igrati:\nSrbija, Rusija, Francuska, Litvanija, Poljska, Belgija, Bugarska, Finska, Francuska, Velika Britanija, Mađarska, Holandija, Estonija, Bosna i...\nobjavio na instagram naloguUskoro još vesti\nsrbija-rusijaPročitajte još na ovu temu\nSavetodavni stručni odbor američke Uprave za hranu i lekove (FDA) preporučio je upotrebu vakcine protiv Kovida 19 koju proizvodi kompanija "Džonson i Džonson".Očekuje se da će FDA preporuku usvojiti do kraja ove nedelje. Vakcina te američke kompanije jedina je koja se sastoji od jedne doze -...


Objavljeno: 13.03.2013, 13:21:27\nObradović najavio mogućnost zaduživanja EPS\nVršilac dužnosti generalnog direktora Elektroprivrede Srbije (EPS) Aleksandar Obradović izjavio je danas da ta kompanija razmatra mogućnost zaduživanja na finansijskom tržištu da bi pokrila gubitke.\nTanjug, N. Jovanović (ilustracija)\nOBRENOVAC - Vršilac dužnosti generalnog direktora Elektroprivrede Srbije (EPS) Aleksandar Obradović izjavio je danas da ta kompanija razmatra mogućnost zaduživanja na finansijskom tržištu da bi pokrila gubitke.\nObradović je novinarima rekao da EPS-u za uzimanje kredita nije potrebna garancija Vlade Srbije, već samo odobrenje Upravnog odbora EPS-a. On je izrazio nadu da će se dužnici EPS-a odazvati akciji "Bez kamate na rate" i smanjiti dugovanja EPS-u i najavio da će se krajem ovog meseca znati više podataka da li je ta akcija uspela.\nPrema podacima EPS-a, od 1. do 11. marta, tokom akcije otpisa kamata i otplate duga za električnu energiju na rate, sporazume je potpisalo 2.072 kupca, od kojih je 2.013 iz katergorije domaćinstva, a 59 su iz kategorije "virmanci".\nUkupan iznos duga, koje su domaćinstva dobila šansu da otplate na rate iznosi 38,271 miliona dinara, a ukupan dug, zaključno sa 31. decembrom 2012. iznosi 48 miliona dinara. Prema podacima EPS-a, dugovi privrede i građana iznose ukupno 43 milijarde dinara.\nTagovi: EPS, dugovi, Obradović


Predsednik Pakistana u poseti Indiji\nPakistanski predsednik Asif Ali Zardari se u Nju Delhiju sastao sa indijskim premijerom Manmohanom Singom, 8. april, 2012.\nPakistanski predsednik Asif Ali Zardari se u Nju Delhiju sastao sa indijskim premijerom Manmohanom Singom. To je prvi dolazak u Indiju nekog pakistanskog šefa države od 2005. Na zejedničkoj konferenciji za novinare, Zardari je izjavio da su dve strane razmotrile važne bilateralne teme i da očekuje da će indijski lider uskoro posetiti Pakistan.\nSing je istakao da dve strane moraju da pronađu miroljubive načine rešavanja međusobnih razlika. Dve nuklearne zemlje pokušavaju da normalizuju odnose posle terorističkih napada 2008. u Mumbaju. Indija izražava zabrinutost u pogledu bezbednosti i traži da Pakistan pokaže ozbiljnost u pogledu obuzdavanja terorističkih organizacija. Indija za napade u Mumbaju okrivljuje ekstremističku organizaciju Laškar-i-taiba.\nIslamista Hafiz Said, osumnjičen za organizovanje napada u Mumbaju, javno istupa u Pakistanu, bez obzira što su Sjedinjene Države prošle nedelje ponudile nagradu od 10 miliona dolara za informacije koje bi dovele do njegovog hapšenja.


FK PARTIZAN Beograd » Partizan na predavanju motivacionog govornika Nika Vujičića\nPartizan na predavanju motivacionog govornika Nika Vujičića\n21/09/2012 u 15:59\nUspeh, iako možda drugačije definisan u zavisnosti od kulture, tradicije i nacije, ipak ima globalne imenitelje zajedničke svim ljudima: samopoštovanje, zdrav odnos prema samom sebi, zadovoljstvo profesijom kojom se čovek bavi, podrška porodice i prijatelja, vera u sebe i svoje kvalitete, poznavanje svojih slabosti i ograničenja, vera u Boga (ukoliko je osoba vernik) ili vera u nešto drugo, ako osoba nije vernik – u moralna načela itd. Sve ove i još mnoge druge karakteristike krase Nika Vujičića, svetski poznatog motivacionog govornika srpskog porekla, koji će se po prvi put predstaviti javnosti u Beogradu i Novom Sadu 21. i 22. septembra u Sava Centru i Spensu, a reč „uspeh” u njegovom slučaju poprima potpuno neverovatnu dimenziju, ako se uzme u obzir da je rođen bez udova.\nPut do svetski poznatog motivacionog govornika za Nika Vujičića bio je i neočekivan i trnovit. Nik Vujičić rođen je 1982. u Brizbejnu, Australija, kao prvo dete srpskih iseljenika s retkim ‘Tetra amelija’ poremećajem, bez ikakvog medicinskog objašnjenja. Prvobitni šok zbog novonastalih okolnosti, porodica je zamenila velikom upornošću, podrškom i jakom voljom da se Nik što pre integriše u svakodnevne životne tokove, pa je Nik naučio da samostalno obavlja sve radnje kao i svaka druga osoba koja ima udove. Ali duboka depresija zbog nedostataka kojih je sve više postajao svestan, kao i vršnjačko nasilje kojem je bio izložen, doveli su do toga da je u 10. godini pokušao samoubistvo. Srećom, neuspešno. Po promeni zakona u Australiji, po kome su i osobe sa invaliditetom mogle da pohađaju standardnu nastavu u školama, Nik Vujičić postaje jedan od prvih primera takve osobe. Postaje predsednik đačkog parlamenta, a do izražaja dolaze i njegove sposobnosti govorništva, koje kasnije postaje njegov životni poziv. Odrastajući i privikavajući se na sopstvene mogućnosti Nik je shvatio da njegova dostignuća inspirišu mnoge ljude. Prelomni trenutak se dogodio kada je pročitao članak o čoveku koji pati od sličnog sidroma. Tada je shvatio da nije jedini koji se muči što mu je dalo nadahnuće za dalji život. Sa sedamnaest godina je počeo da drži predavanja o svojim problemima i osnovao neprofitnu organizaciju „Život bez udova”. Okolnosti u kojima je odrastao, dovele su do toga da vrlo brzo sazri, a sam ističe i svoju ličnu veru u Boga koja mu je pomogla da se izbori sa različitim životnim nedaćama. Diplomirao je računovodstvo i finansijsko planiranje, a od nedavno je i srećno oženjen čovek.\n– Izuzetno sam uzbuđen zbog svog dolaska u Srbiju. Iako sam ranije dolazio u privatne posete rođacima, ovo će biti prvi put da se i zvanično predstavim građanima Srbije. Redovno pratim sve što se dešava u Srbiji, i svestan sam svih poteškoća sa kojima su se građani Srbije suočavali i suočavaju, ali takođe i potencijala našeg naroda. Moj moto u životu, koji ću podeliti I sa građanima Srbije je da ukoliko ne mogu da postignu čudo, postanu čudo i da imaju izbor da ili budu zahvalni za ono što imaju ili ogorčeni zbog onog što nemaju. To mi je puno puta pomoglo u životu i dalo snage da nastavim dalje, čak i kada je izgledalo da izlaza nema, ocenjuje Nik Vujičić.\nNik Vujičić držao je govore u 43 zemlje i razgovarao sa više od 4.500 000 ljudi, a gledanost njegovih predavanja na internetu meri se desetinama miliona poseta iz celog sveta. Medju publikom koja ga je slušala, ubrajaju se i predsednici država i poslovni ljudi, srednjoškolci, osobe sa invaliditetom, roditelji, deca, zatvorenici itd. Danas je izuzetno traženi motivacioni govornik i na svetskim konferencijama i skupovima poput Svetskog ekomskog foruma u Davosu 2011. godine.\nO njemu su pisali najveći svetski mediji BBC i CNN, kao i domaći mediji. Autor je i knjige “ Živeti slobodno” a uspeo je i da snimi kratkometražni film “Butterfly circus” za koji je i dobio nagradu za najboljeg glumca.\nNik Vujičić je verovatno jedan od najuspešnijih primera srpske dijaspore, koji svedoči o tome da je moguće biti uspešan uprkos velikim ograničenjima, ako samo postoji vizija, snovi, velika upornost, podrška porodice i vera da se svi snovi ostvare.\nVečerašnjem predavanju u Sava centru prisustvovaće i delegacija Partizana u kojoj su: Sportski direktor Ljubiša Tumbaković, direktor marketinga Snežana Filipović, trener crno-belih Vladimir Vermezović, kao i svi prvotimci našeg Šampiona.\nIzvući pouke iz Novog Sada


Gornji Milanovac: Gradjani razbijaju glavu o saobraćajne znakove\nU blizini centra Gornjeg Milanovca postavljeni su saobraćajni znakovi na nepropisnoj visini, pa se često dešava da gradjani traže i pomoć lekara zbog udaraca glavom u ta obaveštenja.\nNajdrastičniji primer je znak obaveštenja za školu, koji se nalazi na sredini trotoara na visini od 160 centimetara kod Osnovne škole “Kralj Aleksandar I” i pored brojih prodavnica, a na stotinak metara od bolnice.\nMašinski inženjer Momčilo Damljanović podneo je brojne žalbe i prigovore opštinskim vlastima, ali niko ništa nije preduzeo zbog čega se danas obratio novinarima.\n“Moja supruga Zorica razbila je glavu o ovaj znak a jedan deo lima, gde narod najčešće udara glavom, iskrivljen je, što sam slikao i pisao žalbe da se ovo reši, ali mi niko ne odgovara niti se nešto menja”, rekao je Damljanović.\nKako je naveo, u aprilu je sve žalbe predao direktoru Javnog preduzeća za izgradnju, u čijoj je to nadležnosti, ali ništa nije uradjeno.\nDamljanović je kazao da je razmišljao da odseče stub tog znaka, ali da to nije uradio, jer ne želi da bude prijavljen i da ide po sudovima.\nDodao je da zaposleni u prodavnicama kažu da ne prodje nijedan dan, a da neko ne udari glavom.\nDirektor Javnog preduzeća Božidar Vučetić za agenciju Beta je rekao da postoje žalbe i da je dao nalog trehničkoj službi da sve saobraćajne znakove postavi na odgovarajuću visinu.\n“Ne mogu da verujem da to moji radnici nisu uradili i to je bruka, a lično ću preduzeti sve mere da se gradjanima omogući bezbedno kretanje”, kazao je Vučetić.


DuB volonteri, autor sa Dan u Beogradu - Stranica 9 od 32\nNaslovna » DuB volonteri (strana 9)\n27. juni 2018. Tech Radar 0\nAMD EPYC procesori – 365 dana dominacije!\nOvog meseca se navršava godinu dana od lansiranja AMD EPYC procesora i velikog povratka kompanije na serversko tržište. AMD EPYC je odgovor na višegodišnje zahteve i apele najvećih imena u industriji za donošenjem izbora i povratku konkurentnosti na tržište serverskog hardvera. Za proteklih godinu dana, AMD EPYC je zahvaljujući svojim disruptivnim performansama i bezkompromisno fleksibilnoj platformi, redefinisao status quo koji …\nWiko View 2 – Naslednik najprodavanijeg Wiko telefona\n24. juni 2018. Tech Radar 0\nNakon izuzetno dobro primljenog View telefona, kompanija Wiko je nedavno predstavila i njegovog direktnog naslednika – Wiko View 2. U pitanju je telefon sa ekranom preko cele površine prednje strane, dijagonale 6 inča i odnosa stranica 19:9. Zbog velike površine ekrana tu je i nezaobilazan „zub“ ovog puta u obliku polukruga koji okružuje prednju kameru telefona. Inovativni korisnički interfejs napravljen …\n23. juni 2018. Tech Radar 0\nKompanija Microsoft u Srbiji nagrađena je prestižnim priznanjem Superbrands Srbije 2017/18, na četvrtoj po redu dodeli nagrada najuspešnijim kompanijama, organizacijama i institucijama, koju organizuje kompanija Superbrands, vodeća svetska platforma za promociju brendova u više od 80 zemalja. U konkurenciji velikog broja kompanija, Microsoft je proglašen vodećim brendom u kategoriji Informaciono – komunikacionih tehnologija, prema glasovima Stručnog saveta i građana Srbije …\nCEBIT je sajam koji već desetak godina unazad doživljava transformaciju, za koju možemo da kažemo da je kulminirala ove godine. Tokom poslednje decenije, CEBIT se sve više udaljavao od koncepta „sajma za mase“, a sve više transformisao u B2B IT sajam. Ove godine ne samo da su predstavljene nove teme i nov format događaja, već je on i promenio termin. …\nNovo istraživanje pokazuje pad poverenja u organizacije, u svetlu nedavnih događanja, jer korisnici veruju kako kompanije ne znaju kako na odgovarajući način da zaštitite lične podatke. Dve trećine ispitanih prestalo bi kupovati proizvode ili usluge od kompanija sa neodgovarajućom zaštitom ličnih podataka te bi se bez ustručavanja o tome požalilo na društvenim mrežama, šteteći reputaciji kompanije. Četvrtina ispitanih spremna je …\nFlipgrid postao deo Microsofta – još jedan sjajan i besplatan alat u obrazovanju\n19. juni 2018. Tech Radar 0\nOd juče je sfera obrazovanja postala bogatija za jedno snažno partnerstvo – tim globalno popularne video-platforme za učenje društvenih veština, Flipgrid, udružio je snage sa kompanijom Microsoft, u želji da na globalnom nivou pruže svoje inovativne metode učenja, besplatno! Pre tri godine osmišljena je metoda kojom se video platforma pretvara u inovativno i kreativno sredstvo učenja društvenih veština, koje ističe …\nE3 – najveći game show na planeti je završen. Pored mnogobrojnih konferencija i najava novih igara, kako za sledeću, tako i za ovu godinu, na ovogodišnjem E3, AMD je imao značajno prisustvo kroz saradnju sa svojim mnogobrojnim partnerima iz industrije igara. Tri velike AMD najave sa ovogodišnjeg E3 tiču se tri velika „AAA“ hita iz tri velika developerska studija. Prva velika …\nISC: Klub zdravih navika – svakodnevna podrška onima koji su odlučni da žive zdravo!\n15. juni 2018. Promocije 0\nZbog ubrzanog tempa života i nedostatka slobodnog vremena, mnogi ne stižu da se pozabave svojim zdravljem, pravilnom ishranom niti fizičkom aktivnošću. Sve je više gojaznih ljudi i dece, a broj avremenih bolesti koje nastaju zbog lošeg načina ishrane i stresa se svakodnevno povećava. Većina ljudi smatra da zdrav način života podrazumeva mnogo uloženog vremena u pripremu hrane i naporan fizički …\nSertifikovane zdravstvene ustanove predstavljaju garant kvaliteta i pružaju pacijentima sigurnost da je pružena usluga u skladu sa međunarodnim standardima Proces implementacije evropskih standarda i vrednosti ne zaobilazi ni zdravstveni sektor, pa je stoga sertifikacija zdrastvene usluge jedan od prioriteta i preduslova daljeg usmerenja i razvoja zdravstvenog sistema u našoj zemlji. Ona se ogleda prvenstveno kroz postojanje sistema redovne periodične provere …\nMicrosoft na sajmu novih tehnologija u obrazovanju\nNa petoj po redu, međunarodnoj konferenciji i sajmu “Nove tehnologije u obrazovanju” u organizaciji Britanskog saveta, kompanija Microsoft u Srbijipredstavila je inicijative i programe u oblasti obrazovanja koje sprovodi globalno i u Srbiji, kao i alate i savremena rešenja koja pomažu sveobuhvatnijoj primeni tehnologija u ovoj oblasti. Microsoft aktivno podržava prilagođavanje svih nivoa obrazovanja potrebama života u 21. veku i …\nAMD na Computexu 2018\n6. juni 2018. Tech Radar 0\nNa danas održanoj konferenciji za medije u Taipeiu, na Computexu, AMD je po prvi put javno demonstrirao svoje najnovije GPU i CPU proizvode. Novi AMD Ryzen Threadripper procesor za entuzijaste i profesionalce dolazi baziran na unapređenoj „Zen+“ arhitekturi izrađenoj u 12nm tehnologiji i donosi do 32 Zen+ jezgra sa podrškom za procesiranje 64 threada. Novi „Vega 20“ GPU, proizveden u …\nPage 9 of 32« Prvo...«7891011\t»\t2030...Poslednje »


Problemi na liniji Sokobanja - Radenkovac Vesti Soko TV 01.02.2011.godine\nSelo Radenkovac ovih dana ima probleme sa redovnom linijom Sokoprevoza: Sokobanja-Radenkovac, saznajemo od predsednika MZ Radenkovac, Bobana Stojanovića.\n01. 02. 2011. VEST: Problemi na liniji Sokobanja - Radenkovac\nSelo Radenkovac ovih dana ima probleme sa redovnom linijom „Sokoprevoza“: Sokobanja-Radenkovac, saznajemo od predsednika MZ Radenkovac, Bobana Stojanovića. On se obratio dispičarskoj službi „Sokoprevoza“ i dobio je odgovor da autobus juče popodne nije saobraćao zbog leda na putu, linija je bila skraćena i autobus je išao samo do sela Jezero. Kada je jutros pitao, da li će linija sutra funkcionisati, odgovor je bio da najverovatnije iz istog razloga. Iz dispičarske službe „Sokoprevoza“, koja radi na rasporedu vožnje, dobili smo informaciju da juče popodne linija nije funkcionisala zbog leda na putu. Kada smo pitali dispičara da li će sutra i narednih dana ova linija funkcionisati, rekao nam je da sve zavisi od vremenskih uslova. A kontaktirali smo i Direkciju za urbanizam i izgradnju. Put Sokobanja – Radenkovac je prohodan, poslednji put je čišćen u subotu, a od tada nije bilo padavina, saznajemo od Bojana Todosijevića iz Direkcije za urbanizam i izgradnju. Nakon što smo dobili ovu informaciju, ponovo smo zvali dispičarsku službu „Sokoprevoza“ i pitali zašto linija ne saobraća kada je put prohodan, na šta je dispičar je odgovorio: autobus će ići sutra.\n01.02.2011 VEST: Narodni miting SNS ispred Doma Narodne Skupštine u Beogradu\nSrpska napredna stranka u subotu 5. februara održaće veliki Narodni miting ispred Doma Narodne Skupštine u Beogradu sa početkom u 12 časova. OO SNS Sokobanja tim povodom organizovaće besplatan prevoz do Beograda. Svi zainteresovani mogu da se prijave u sedištu Srpske napredne stranke koja se nalazi iznad vatrogasnog, do petka 04. februara u terminu od 10 do 13 časova ili tokom celog dana na broj telefona 066 -811-00-72. Predsednik OO SNS Sokobanja Vlada Milojković pozvao je sve građane,koje kako kaže, ova vlast nije uspela da ubedi da žive bolje da se bez obzira na stranačku pripadnost priključe mirnom protestu u subotu 5. februara.\n01. 02. 2011. VEST: KARATE SEZONA\nPrvo takmičenje u sezoni za karatiste „Ozren Sokotopa“, biće održano u subotu, 05. februara u Varvarinu. Reč je o kupu Funa Gaši Gičina. Ovo je jedan od kvalifikacionih turnira za Ligu šampiona, saznajemo od Ivane Zanfirović iz KK „Ozren Sokotop“. Prvo kolo Lige šampiona biće održano poslednje nedelje februara, a dva kola će se održati u martu. Iz ove lige biraju se članovi reprezentacije. Prva četiri takmičara iz svih kategorija odlaze na prvenstvo Evrope. Prvenstvo Evrope za mladje seniore i seniore biće održano u Londonu, a za takmičare do 18 godina u Holandiji.


RSG Radio | Bilo jednom na Balkanu\nJavna ustanova Kulturno-sportski centar Kakanj priprema koncert domaće filmske muzike pod nazivom “Bilo jednom na Balkanu” sa projekcijom i velikim brojem učesnika raznih nacionalnosti, starosnih grupacija i profesija. Osnovni cilj projekta je da ljude iz Kaknja i okoline “uveže” u zajednički projekat koji se bavi muzikom, glumom, riječju, slikom, umjetnošću odnosno svim djelatnostima koje spadaju u domen rada JU KSC Kakanj.\nKoncert filmske muzike “Bilo jednom na Balkanu” bit će premijerno održan 24. novembra 2016. godine u Domu kulture sa početkom u 19:30 sati.\nZbog uticaja i isprepletanja različitih urbanih kultura Kakanj je uvijek posmatran kao gradska sredina, i nikada kao varoš, kasaba ili čaršija i zaslužuje da mu se vrate sva obilježja centra urbane kulture i kretivne energije a da pri tom sačuva i svoju lokalnu tradiciju.\nSvima zajedno je potreban dašak pozitivne energije, vibracije zajedničkog stvaranja, nota urbanog razvoja i urbanog prostora u koji treba vratiti građane.\nDodatna vrijednost u projektu je što sadržaj koncerta filmske muzike sa projekcijom „Bilo jednom na Balkanu“, naglašava besmislicu podijeljenosti po nacionalnoj pripadnosti stavljajući pred gledatelje otvorena pitanja o prioritetima iz svakodnevnog življenja i pitanja o tome koliko i kako nacionalna podijeljenost utiče na kvalitet svakodnevnog življenja.\nSve informacije vezane za ovaj projekat možete pronaći na službenoj web stranici: www.ksckakanj.ba


Prointer ITSS i Banjalučki maraton predstavili mobilnu aplikaciju „Run&More Weekend“ – DOM INFO |\nPrva oficijelna mobilna aplikacija Banjalučkog m:tel polumaratona pod nazivom „Run&More Weekend“, koju je u saradnji sa „Run&More“ timom kreirala kompanija Prointer ITSS, predstavljena je danas na press konferenciji u prostorijama Robokidsa u Banjaluci.\n„Kompanija Prointer ITSS u sklopu svoje društveno odgovorne politike ove godine pridružila se festivalu ‘Vivia Run&More Weekend’ kao oficijelni tehnički sponzor. Izuzetno nam je drago da smo na ovaj način postali dio priče Banjalučkog polumaratona, i da smo ovu značajnu sportsku manifestaciju približili velikim svjetskim trkama“, rekao je Bojan Vujić, direktor kompanije Prointer ITSS, koji je ovom prilikom poželio sreću svim trkačima na stazi.\n„Banjalučki polumaraton ove godine ima novi koncept i prerasta u festival, koji prate brojni edukativni i zabavni sadržaji. Kako bismo manifestaciju podigli na viši nivo moramo pratiti i tehnološke trendove, a to je nemoguće bez podrške društveno odgovornih ljudi i kompanija, kao što je Prointer ITSS“, rekao je Goran Ćorić, predsjednik Upravnog odbora Banjalučkom maratona.\n„Ovaj web servis omogućava učesnici polumartonske i štafetne trke da se na brz način pronađu na fotografijama, jednostavnim unosom svog trkačkog broja“, istakao je Ćorić.\nBeograd dobija panoramski točak


Reznikov: Ukrajina ne planira novu Srebrenicu\nTanjug 10. aprila 2021. 08:05\nKIJEV – Ukrajina ne planira da silom reintegriše istočne regione, niti da preduzme akcije slične događajima u Srebrenici u bivšoj Jugoslaviji 1995, saopštioje danas ukrajinski premijer Aleksej Reznikov.\nOn je, povodom upozorenja iz Rusije da bi u Ukrajini „mogla da se dogodi nova Srebrenica“, istakao da Kijev to nikada neće dozvoliti, dodajući da je politički i diplomatski proces jedini put za rešenje krize u Donbasu, prenosi TAS S.\n„Ukrajini ne treba da oslobađa te teritorije silom i zato sve vreme govorimo o diplomatskim rešenjima. Za to imamo Normandijsku četvorku i Minsku grupu“, rekao je Reznikov\nZamenik šefa predsedničke administracije Ruske Federacije Dimitrij Kozak upozorio je u četvrtak da će Rusija stati u zaštitu Donbasa, ako tamo bude organizovana „nova Srebrenica“, a Ambasada Ukrajine u Srbiji ocenila je tu izjavu kao spremnost Moskve da počne, kako je navela, „novu fazu agresije protiv Ukrajine“.\nPortparol Kremlja Dmitrij Peskov juče je izjavio da će čitav svet, uključujući Rusiju, preduzeti mere da se spreči da se u Ukrajini ponove događaji iz Srebrenice 1995. godine, „u slučaju da se u Ukrajini obnovi vojna akcija u punom obimu“.\n„U slučaju da započnu vojne akcije u Ukrajini i u slučaju potencijalnog ponavljanja ljudske katastrofe slične Srebrenici, o čemu je, inače, predsednik Putin već govorio, ni jedna zemlja na svetu neće ostati ravnodušna. I sve zemlje, ukljucujući Rusiju, preduzimaće mere kako se takve tragedije ne bi ponovile“, izjavio je Peskov.\nTenzije u Donbasu, nakon što je 22. jula prošle godine postignut sporazum o dodatnim merama za prekid vatre, ponovo su eskalirale krajem februara i početkom marta.\nRazmena vatre duž linije razdvajanja je nastavljena, a žrtava je bilo na obe strane, među kojima i civilnih.\nKijev je za to optužio prorusku samoproglašenu Republiku Donbas, dok su proruski separatisti poručili da je za porast napetistio dgovoran Kijev jer nije ispunio odredbe prošlogodišnjeg sporazuma.


Dodik najavio mogućnost policijskog sata od 24 sata! - Bild.ba\n-Svi smo usmjereni ka tome da spriječimo širenje i ekspanziju virusa i zato su preduzete mjere da bi se smanjio socijalni kontakt. Mislimo da ne smijemo da popustimo sa stanovišta discipline i ako budemo morali, uvest ćemo policijski sat od 24 sata – rekao je on za RTRS.\n-Obratio sam se ranije sa zahtjevom da nam pomogne Ruska Federacija i razgovarao s ruskim ministrom spoljnih poslova Sergejom Lavrovim – rekao je Dodik.\n-Devet je osoba koje će vršiti dezinfekciju otvorenog prostora i dolaze sa tri vozila specijalozovana za taj posao i s njima dolazi dezinfekcioni materijal i sav drugi medicinski materijal neophodan za rad njihovih timova – rekao je Dodik i zahvalio za pomoć ruskom predsjedniku Vladimiru Putinu.


OBNOVLJEN AMERIČKI PRITISAK OKO MEĐUNARODNOG KRIVIČNOG SUDA\nSrbija/Crna Gora i Bosna i Hercegovina na udaru američkog zakona koji uslovljava vojnu pomoć i ostalu saradnju sa SAD prihvatanjem bilateralnog sporazuma o zaštiti američkih državljana od globalnog suda za ratne zločine - Ugroženo i priključenje programu Partnerstvo za mir\nAmerička vlada potpisala je već sa dvadesetak zemalja međudržavni sporazum o izuzeću svojih državljana od jurisdikcije novoformiranog Međunarodnog krivičnog suda (MKS), koji ove jeseni počinje rad u Hagu. U međuvremenu, u Vašingtonu je pojačana inicijativa prema ostalim potencijalnim partnerima SAD za taj bilateralni sporazum, jer 1. jul predstavlja rok koji je postavio Savet bezbednosti rezolucijom kojom je i formalno označen start ovog globalnog tribunala za ratne zločine.\nNastojanje SAD da obezbede izuzeće od nadležnosti MKS za svoje pripadnike oružanih snaga, civile zaposlene u armiji i sva privatna lica pretvorilo se u još jednu prepreku u odnosima sa saveznicima iz Evropske unije (EU). U tom sporu (koji je na putu da uskoro veoma dobije u intenzitetu) našlo se, indirektno, u posebno delikatnoj situaciji par država sa Zapadnog Balkana - pritisnutih svojom vitalnom potrebom da se što pre i što više približe orbiti i SAD i EU. U sadašnjoj "ili-ili situaciji" oko MKS, međutim, za grupu tih balkanskih ovisnika od međunarodne ekonomsko/finansijsko/vojne transfuzije to predstavlja dilemu u kojoj je, praktično, nemoguće opredeliti se za dobitnu kombinaciju.\nŠefu diplomatije Bosne i Hercegovine Mladenu Ivaniću je, prema informaciji iz Stejt/State Departmenta, prilikom nedavne posete Vašingtonu preneto očekivanje Bušove/Bush administracije i Kongresa da će centralna vlada u Sarajevu prihvatiti ponuđeni međudržavni sporazum o izuzeću od MKS. Tim povodom, Ivaniću je diskretno skrenuta pažnja i na novi američki zakon o obustavi vojne pomoći, a moguće je i "ostale podrške" državama koje ne prihvataju bilateralni sporazum sa SAD oko MKS.\nU situaciji kad Amerika privodi kraju formiranje antiiračke koalicije i mobiliše saveznike u ratu protiv međunarodnog terorizma, Mladen Ivanić je ispraćen iz Vašingtona sa dodatnom dilemom "za ili protiv" Međunarodnog krivičnog suda. Za sve pripadnike "nove Evrope" reč je u ovom slučaju o priličnoj dilemi, a ponajtežoj, možda, baš za dvoentitetnu BiH – čiju stabilnost i postdejtonski razvoj obezbeđuju međunarodne snage (SFOR), sa svojim stožerom u američkoj bazi u Tuzli.\nIstovetna poruka - da dolazi vreme za opredeljivanje oko traženog sporazuma o imunitetu američkih državljana u odnosu na MKS - upućuje se i nadležnima u Beogradu. Čuli su je nedavno visoki predstavnici Savezne skupštine Dragoljub Mićunović i Boris Tadić, a biće preneta i novom ministru inostranih poslova Crne Gore Dragiši Burzanu, koji se ovih dana očekuje u Vašingtonu.\nProšle jeseni, državni vrh tadašnje SRJ odložio je odluku o bilateralnom sporazumu sa SAD oko MKS u iščekivanju putokaza iz Brisela/Brussels - u vidu definitivnog i preciznog stava EU o tom pitanju. U međuvremenu se ispostavilo da su evropski saveznici danas još podeljeniji oko tog MKS spora sa Amerikom nego što su bili pre nekoliko meseci (i ne samo oko toga), ali to su svađe i podele u okviru njihove trans-atlantske NATO porodice, koje oni sebi, u krajnjem slučaju, i mogu da dozvole.\nSa balkanskom i ostalom srednjo-istočnom evropskom sirotinjom, međutim, to je već mnogo teži slučaj. A, pogotovu kad je reč o Srbiji/Crnoj Gori i Bosni i Hercegovini, kojima se iz Vašingtona jasno ukazuje na direktnu uzročno-posledičnu vezu između potpisivanja sporazuma o izuzeću od MKS sa njihovim ambicijama da se priključe programu NATO Partnerstvo za mir i, uopšte, da ojačaju vojnu i svu ostalu saradnju sa SAD.\n2002-11-24 ŽORDA U STALNOM MEĐUNARODNOM SUDU ZA RATNE ZLOČINE?


Derbi kola Čelik – Partizan Beograd\nZenica, 15. mart – Najkvalitetnija ragbijaška ekipa u BiH zenički Čelik narednog vikenda, u okviru trećeg kola, nastavlja sa takmičenjem u Regionalnom ragbi prvenstvu i biće domaćin velikog derbija sa beogradskim Partizanom.\nOvo će biti i derbi starih poznanika, nekadašnjih prvaka bivše zemlje, u kojem se neće odlučivati samo o plasmanu na tabeli Regionalne lige, nego će „duel divova“ odlučivati i o međusobnom prestižu. U redovima Čelika su zadovoljni sa trenutnom formom ekipe, jer trener Alen Tica svakodnevno na raspolaganju ima tridesetak igrača. Zdravstveni bilten je povoljan i nema povrijeđenih igrača, dok se očekuje i povratak dva-tri iskusna igrača, koji su do sada pauzirali zbog poslovnih i porodičnih obaveza.\nU upravi kluba su zadovoljni radom stručnog štaba koji nastoji da ekipu znatno podmladi, jer planovi su da se u narednim godinama takmiče u Srednjoevropskoj ragbi ligi gdje će nastupati neke ekipe, čiji igrači igraju u reprezentativnim selekcijama svojih država na Svjetskim prvenstvima. Današnja kombinacija ragbi ekipe Čelika čini spoj iskustva i mladosti, a prema prvim pokazateljima napredak je evidentan. I na narednom meču protiv beogradskog Partizana očekuje se da ova dobitna kombinacija pokaže u punom sjaju i da Čelik zabilježi pobjedu. Do kraja sezone ragbijašima Čelika preostale su, pored ove sa Partizanom, još dva meča sa Ljubljanom, 16.aprila u Zenici, i splitskom Nadom, 15.maja u Splitu.\nDerbi ragbi utakmica Čelik – Partizan Beograd igra se u nedjelju, 20.maja, sa početkom u 14 sati na stadionu Kamberovića polje, a glavni sudija je Hrvoje Bartolić iz Zagreba.\nObjavio/la berber u 11:08, 0 komentar(a), print, #


Ubijani samo zato što su Srbi\nMinistar rada i boračko-invalidske zaštite Republike Srpske Petar Đokić izjavio je danas u Bratuncu da podaci o 3.267 poginulih Srba srednjeg Podrinja, među kojima je veliki broj civila, govore o razmerama muslimanskog zločina počinjenog 1992. i početkom 1993.godine.\nĐokić, koji je i predsednikom Odbora Vlade Srpske za njegovanje tradicije oslobodilačkih ratova, ocenio je da su Srbi u poslednjem ratu u BiH napadani i ubijani zbog nacionalnosti i što su na vreme prepoznali opasnost i nisu dozvolili da ih odvode u logore kao 1941. godine.\nOn je, prilikom današnjeg obeležavanja 21 godine od srpskog stradanja u srednjem Podrinju, istakao da međunarodna javnost i sudovi minimalizuju srpske, a uvećevaju žrtve drugih strana.\n„To je sramno kao i činjenica da je Haški tribunal oslobodio glavnog protagonistu zločina na ovom prostoru Nasera Orića. Svojim radom i presudama Haški tribunal i Sud BiH se rugaju i omalovažavaju srpske žrtve“, smatra Đokić.\nĐokić je rekao da su nad Srbima u poslednjem ratu počinjeni stravični zločini u srednjem Podrinju i drugim krajevima BiH, te da Republika Srpska ne poriče zločine počinjene i nad pripadnicima drugih naroda već traži pravdu za sve, ali i odgovornost za sve počinioce zločina.\n„Ne mogu Srbi biti za sve krivi kao što im se pripisuje. Republika Srpska i njene institucije nemaju veze ni sa jednim zločinom, a ne amnestiramo počinioce zločina, bez obzira iz kog su naroda“, istakao je Đokić.\nOn je naglasio da se Srpska protivi selektivnoj pravdi Haškog tribunala i Tužilaštva i Suda BiH koji osuđuju samo Srbe, a oslobađaju i uporno opstruišu i ne procesuiraju počinioce zločina nad Srbima.\nĐokić je podsetio da institucije Republike Srpske i srpski predstavnici u organima BiH uporno traže da se promeni način rada sudova i od toga se neće odustati iako se to opstruiše.\n„Da se Srbi nisu organizovali i stvorili Republiku Srpsku ne bi opstali u BiH“, zaključio je Đokić.\nOn je istakao da se ne sme dozvoliti da Srbi budu institucionalno slabi i državno neorganizovani.\n„Srpska je široka za sve i nikoga ne ugrožava, a da nije Republike Srpske srpski narod ne bi mogao odati počast i ovako obeležiti godišnjice svojih stradanja“, poručio je Đokić.\nOn je napomenuo da drugi ne poštuju srpske žrtve i to pokazuju nespremnošću da neko od bošnjačkih predstavnika vlasti dođe da se pokloni žrtvama.


Francuzi imaju dva tima na EURO 2016\nFrancuzi zaustavili borbene Islanđane\nMalo ko se nadao da ćemo u poslednjem četvrtfinalnom duelu Evropskog prvenstva videti i najefikasniju utakmicu u dosadašnjem delu takmičenja. Upravo to se desilo u duelu Francuske i Islanda...\nUžas: Albanci izboli Francuza i Belgijanca (VIDEO)\nNema kraja incientima na Evropskom prvenstvu u Francuskoj, a najnoviji akteri su albanski i navijači domaće reprezentacije.\nSelektor fudbalske reprezentacije Didije Dešam, posle pobede nad Albanijom (2:0), izjavio je da je najbitnije da je njegov tim izborio plasman u osminu finala Evropskog prvenstva, uprkos slaboj...\n20:54 >> 22:59\nGolovima u završnici Francuzi poslali Albance kući\nPrvi učesnik osmine finala Evropskog prvenstva u Francuskoj je omaća selekcija koja je na Velodromu, golovima Grizmana i Pajea u završnici, savladala selekciju Albanije sa 2:0.\nGolčina Pajea za tri boda "trikolora"\nVals: Niko ne sumnja u Dešama\nSkandal u Francuskoj: Benzema optužio selektora da se udružio sa rasistima\nNedavno je Erik Kantona optužio svog nekadašnjeg saigrača Didijea Dešama da iz rasističkih pobuda u državni tim nije pozvao Karima Benzemu i Hatema Ben Arfu.\nLe Talek: Moji prijatelji i porodica bili su šokirani događajima na Marakani\n- Ljudi nas ne diraju, nikad nisam imao problema s navijačima Partizana u gradu. Ono što je sigurno jeste da se navijači Partizana i Zvezde mrze, a ne znam ni da li ima i jedan kilometar između...\nSvetska anti-doping agencija (WADA) testiraće dvojicu ruskih fudbalera u Parizu uoči prijateljske utakmice protiv Francuske.\nSumnjivi poslovi Karima Benzeme: Biće saslušan zbog pranja novca i trgovine drogom!\nFudbaler madridskog Reala i francuski reprezentativac Karim Benzema umešan je u trgovinu drogom i "pranje novca", objavio je list Liberasion.


Netanjahu pozvao Trampa na poništenje sporazuma s Iranom - 11.12.2016, Sputnik Srbija\nNetanjahu pozvao Trampa na poništenje sporazuma s Iranom\nIzraelski premijer Benjamin Netanijahu pozvao je danas novoizabranog predsednika SAD Donalda Trampa da pruži veću podršku Izraelu i poručio da želi da sarađuje... 11.12.2016, Sputnik Srbija\nIzraelski premijer Benjamin Netanijahu pozvao je danas novoizabranog predsednika SAD Donalda Trampa da pruži veću podršku Izraelu i poručio da želi da sarađuje s njim na poništavanju iranskog nuklearnog sporazuma.\nPrema njegovim rečima, postoji više načina da se poništi sporazum između Irana i svetskih sila, koji je postignut 2015. godine, preneo je AP.\n„Imam oko pet stvari na umu“, rekao je Netanjahu, ali je odbio da o tome detaljnije govori u intervjuu za Si-Bi-Es, koji će kasnije danas biti emitovan u potpunosti.\nIzraelski premijer kaže da „zna“ Trampa i da novoizabrani američki predsednik ima blagonaklona osećanja prema jevrejskoj državi i narodu.\nTramp je tokom predizborne kampanje govorio da je sporazum sa Iranom katastrofalan i da će kao prioritet postaviti njegovo poništavanje.\nIran i svetske sile postigli su sporazum prema kome će toj zemlji biti ukinute međunarodne sankcije u zamenu za ograničavanje nuklearnog programa.


Uprkos tome, čelnici Rusije, Belorusije i Kazahstana dogovorili su se na u Astani da se dosadašnja Carinska unija transformiše u Evroazijski savez koji će početi da funkcioniše 1. januara 2015.\nIpak, kao direktna posledica ukrajinske krize, koja je do kraja ogolila spremnost Moskve da se upliće u unutrašnju politiku suseda, raste strepnja od mogućih posledica koje donosi pristupanja ovom bloku. Ta vrsta zabrinutosti bila je vidljiva već i kada su se čelnici država članica dosadašnje Carinske unije sastali prošlog meseca u Minsku.\n„Kada je uoči samita u Minsku jasno rečeno da je potrebno više ekonomije nego politike u Evroazijskom savezu, postalo je očigledno da oni nastoje da što više odugovlače sa pregovaračkim procesom“, kaže politički analitičar iz Minska Jurij Čausov.\n„Evroazijski savez ranije je izgledao kao platforma za postizanje kompromisa“, nastavlja naš sagovornik, „ali sada, nakon onoga što se desilo u Ukrajini, postaje očigledno da to nije samo ‘zajednički prostor za razmenu robe i usluga’, već da bi se mogao preobratiti u prostor za razmenu ‘malih zelenih’ ili ‘ljubaznih ljudi’”, aludirajući na uniformisana lica koja su se sa oružjem pojavila na Krimu uoči ruske aneksije. “Ili, na kraju”, zaključuje on u prostor “sa visokim potencijalom za proizvođenje sukoba”.\nSam projekat koji snažno podržava Moskva mnogi doživljavaju se kao deo ruskih nastojanja da ponovo uspostavi političku dominaciju na čitavom prostoru nekadašnjeg Sovjetskog Saveza, stavljajući mnogo više u prvi plan političke ambicije Kremlja, od ekonomskih razloga.\n“Očigledno je da je ovo pre svega politički projekat”, upozorava Niku Popesku, analitičar pri Institutu za bezbednosne studije Evropske unije.\n“Rusija sebe vidi kao politički i geopolitički stub na globalnom planu i njen projekat ima neke saveznike na čitavom prostoru bivšeg Sovjetskog Saveza, i to ne samo u ekonomskoj sferi”, dodaje on.\n“Očigledno je da Rusija to radi iz ekonomskih pobuda, ali ako od toga ne bude koristi, strateški i politički interesi biće daleko značajniji od cene pravljenja ovog saveza."\nAleksandar Lukin, zamenik direktora Diplomatske akademije ruskog Ministarstva spoljnih poslova napisao je nedavno za Institut za bezbednosne studije, da je Evroazijski ekonomski savez „nezavisni centar moći“ i da bez obzira na to koliko su „ekonomska pitanja važna“, on treba da uspostavi vrednosti koje su različite od onih koje „propoveda Zapad“.\nU senci Ukrajine\nMoskva ja snažno insistirala da se sporazum o evroazijskom Savezu sklopi tokom proleća, mnogo pre nego što se razbuktala ukrajinska kriza. Izgleda da ta žurba nije imala ekonomske pobude, već da je pre svega održavala planove Kremlja da ponovo integriše nekadašnji prostor Sovjetskog Saveza.\nUprkos svemu, događaji u Ukrajini uzdrmali su tročlani savez i doprineli da Belorusija i Kazahstan postanu mnogo oprezniji oko sklapanja dubljih veza sa Rusijom, kaže dobar znalac prilika u ovom delu Evrope Jurij Čausov.\nTrojica državnih čelnika prošli su u tom smislu put trnovitom stazom tokom samita u Minsku kada su predsednik Kazahstana Nursultan Nazarbajev i beloruski predsednik Aleksandar Lukašenko upozoravali da se pregovori oko saveza kreću previše brzo.\nKao rezultat svega toga, sporazum koji je potpisan Astani prepun je rupa, i to na ključnim mestima.\n„Više je nego upadljivo da je ostavljeno previše pitanja koja će morati da se preciziraju u aneksima“, skreće pažnju Rilka Dragneva-Luers, predavač na Pravnom fakultetu Univerziteta u Birmingemu, inače stručnjak za evroazijske integracije. „S druge strane, interesantno je da su tokom usaglašavanja stavova uklonjene sve naznake o ‘nadnacionalnim’ elementima poput Evroazijskog parlamenta, pre svega na insistiranje Nazarbajeva“.\nOstaje, naravno, da se vidi da li su ti planovi trajno uklonjeni sa trpeze, ili su samo privremeno ostavljeni na čekanju.\nMada je Carinska unija osnovana u januaru 2010. godine, teško je proceniti kakvi su bili pravi ekonomski efekti ovog poduhvata za članice saveza. Na početku je trgovinska razmena među partnerima rasla, mada stručnjaci smatraju da je to bilo velikim delom kao posledica oporavka od globalne ekonomske krize koja je trajala od 2008. do 2009. godine.\nČak je i sama Evroazijska ekonomska komisja priznala prošle nedelje da je trgovina između tri zemlje pala za skoro 13 procenata u prvom kvartalu 2014., u poređenju sa istim periodom u 2013. godini.\nDruge dve članice Carinske unije od početka su se žalili da Rusija nije do kraja otvorila svoje tržište, bez obzira na sve dogovore. Nedavno je i sam beloruski premijer Vladimir Semaško rekao je da Rusija ugraničava uvoz poljoprivrednih mašina iz njegove zemlje, što je dovelo do pada proizvodnje u toj državi. On je upozorio da nema razloga da se Belorusija tako čvrsto vezuje za Carinsku uniju i pozvao na jačanje veza sa tržištima drugih zemalja.\nI sam Kazahstan se u nekoliko navrata vajkao da Rusija nije do kraja otvorila svoje tržište.\n„Veliki broj ljudi iz sveta biznisa žalio se na to da je izvoz u Rusiju, uprkos Carinskoj uniji, strogo ograničen“ kaže jedan od vodećih privrednika iz kazahstanskog grada Alma Ate Altaj Sandibajev. „Poseban problem su alkoholna pića. Ljudi se najviše bune oko toga, ali se ništa ne menja.“\nOn sa gorčinom primećuje da su najave o otvaranju bogatog ruskog tržišta postala samo prazna obećanja.\n„Istovremeno, trgovinska razmena između tri članice Carinske unije i Evropske unije porasla je 2.5 procenata“, primećuje stručnjak za ekonomska pitanja Niku Popesku. “To znači da je saradnja između Rusije ili Kazahstana sa Evropskom unijom u više aspekata mnogo zdravija nego saradnja između njih samih.”\nPopesku napominje da brojne studije otkrivaju da bi ekonomskom razvoju zemalja sa prostora bivšeg Sovjetskog Saveza mnogo više pomogla saradnja sa trećim zemljama nego dalje integracije između njih samih.\nOsim toga Rusija je znatno podigla zaštitne kvote za neke proizvode kao odgovor na globalnu finansijsku krizu i primorala i druge članice Unije da krenu njenim stopama, mada to njima nije odgovaralo.\nNo to je samo jedno u nizu ograničenja koja su nametnute državama koje slede Rusiju.\nČlanovi ovog saveza mogli bi da plate nemalu cenu zbog sankcija koje su zapadne države nametnule Rusiji zbog ukrajinske krize, zbog čega je pala duboka senka na planove o proširenju ove zone što je, bar za sada, pre svega poštedelo Jermeniju i Kirgistan


Maraš (SPS): Gradjani organizovano dovoženi na birališta tokom izbora za savete mesnih zajednica\nBeta 18. avgusta 2021. 09:15\nBivša poslanica Socijalističke partije Srbije (SPS) Marjana Maraš izjavila je povodom izbora za Savete mesnih zajednica, da su u Ravnom Selu u opštini Vrbas, gradjani organizovano dovodjeni na birališta da bi glasali.\n„Ne znam da li su gradjani primoravani da izadju i da glasaju, ali znam da su dovoženi na birališta, organizovano, u kombijima, pre svega gradjani romske nacionalnosti“, kazala je Maraš za list Danas.\nMaraš, koja je bila i jedna od kandidatkinja za članove Saveta mesnih zajednica, rekla je da u Ravnom Selu nikada nije vidjen veći broj automobila bez registarskih tablica i nepoznatih ljudi, nego na dan izbora za savete mesnih zajednica, 15. avgusta.\nGledano sa strane to može da izgleda kao psihološki pritisak na birače, koji su na birališta izašli u do sada nezapamćenom broju, dodala je ona.\n„Ono što je kuriozitet ovih izbora je nezapamćena izlaznost, jer je od 2.479 upisanih birača u Ravnom Selu, na birališta izašlo čak 1.817 gradjana, što je oko 73 odsto“, rekla je Maraš.\nOcenila je da je „rezultat takve vrste pritiska, ali i većinskog izbornog sistema, apsolutna pobeda Srpske napredne stranke (SNS), koja je osvojila sva mesta u savetu mesnih zajednica“.\n„SPS je osvojila 41 odsto glasova, a na biračkom mestu Dušana Bajatovića, potpredsednika SPS i direktora ‘Srbijagasa’, naša stranka ima najviše glasova, 51 odsto“, rekla je Maraš.\nPrema njenim rečima, iako je SPS i u Bačkom Dobrom Polju osvojila 33 odsto glasova, a u Savinom Selu 22 odsto, SNS je zbog većinskog izbornog sistema „koji favorizuje najjače stranke ipak osvojila sva mesta u Savetu mesnih zajednica“.


Zapad poziva na dodatne sankcije zbog oslobođenja civila u Alepu - 29.11.2016, Sputnik Srbija\nOslobađanje više od 80.000 stanovnika sirijskog Alepa nije ulazilo u planove zapadnih zemalja, što je kao rezultat imalo pozive da se zbog toga uvedu dodatne... 29.11.2016, Sputnik Srbija\n12:15 29.11.2016 (Osveženo: 12:16 29.11.2016)\nOn je to rekao odgovarajući na izjave predstavnika Stejt departmenta i ministarstava spoljnih poslova Velike Britanije i Francuske o navodnim „neverovatnim gubicima“ civila u Alepu tokom operacije sirijske vojske, ali i na pozive Bundestaga da se zbog toga uvedu dodatne sankcije Rusiji.\n„Dugo godina su ti Sirijci predstavljali živi zid teroristima u Alepu. Međutim, sada se ispostavilo da oslobođenje civila nije bio deo plana britanskog i francuskog MIP-a, Bundestaga, kao ni Stejt departmenta. Došlo je i do poziva da se zbog toga uvedu sankcije. I to u svetlu sve slabijih uspeha zapadne koalicije u oslobođenju Mosula od terorista DAEŠ-a“, dodao je Konašenkov.\nOn je takođe rekao da je za poslednjih nekoliko dana situacija u Alepu značajno izmenjena, dok Zapad na to žmuri.\n„Neverovatno slepilo pogodi naše zapadne kolege čim treba da se oceni realna situacija u Alepu. U poslednjih nekoliko dana, zahvaljujući unapred isplaniranim i preciznim dejstvima sirijske vojske, situacija u Alepu je značajno izmenjena. Praktično, polovina okupirane teritorije u istočnom Alepu je u potpunosti oslobođena“, istakao je Konašenkov.\nPortparol ruskog Ministarstva je dodao i da je trenutno najvažnije da su ti ljudi slobodni, među kojima ima i na desetine hiljade dece, te da svi oni nakon dugo vremena u ruskim humanitarnim centrima dobijaju vodu, hranu i medicinsku pomoć.


Inženjering Proces – Dan studio\nInženjering proces je složen proces i obuhvata različite segmente i faze. Različite firme primenjuju različite pristupe, DESIGN ARCHITECTURE NETWORK pruža kompletnu podršku od početka do kraja procesa, kojom garantuje najviši nivo kvaliteta i satisfakcije klijenta. Ovde bismo želeli da Vam približimo korake kojima idemo do saršene realizacije posla.\n1) Od klijenta dobijamo podatke, najčešće u vidu konceptualnog projekta\nOvo je faza u kojoj se tačno identifikuju potrebe i zahtevi klijenta. U obzir se uzima ne samo kompletan prostor – njegovo osvetljenje, celokupan dizajn – već i za šta će nameštaj biti korišćen i ko će ga prevashodno upotrebljivati. Ideja je da se što potpunije razume karakter prostora, njegovi tehnički aspekti, raspoložive mogućnosti i da se svi potencijalni problemi unapred reše.\n2) Nakon dogovora sa klijentom, pristupamo kalkulaciji cena\nU toku ove faze klijentu nudimo različita rešenja i racionalnije opcije, kako bi klijentu predstavili koje su to sve mogućnosti, razlike i finansijski okviri datih ideja. Recimo, ako ustanovimo da klijentu možemo uštedeti značajna sredstva ako, npr., zamenimo furnirane elemente ivericom, a time postignemo isti efekat, to ćemo mu i predložiti. Idejna rešenja konstrukcije, materijala i izgleda nameštaja se u ovoj fazi predstavljaju klijentu, kako bi se kroz eventualnu reviziju na vreme uskladile njegove želje i sam projekat.\n3) DAN tim razrađuje komplet radioničku dokumentaciju\nNakon klijentovog odobrenja kalkulacija cena, pristupa se izradi što detaljnijih radioničkih crteža. Usaglašavamo materijale koji su unapred bili predviđeni dizajn konceptom. Stremimo da klijentu čitav projekat predstavimo onako kako će zaista da izgleda kada bude bio gotov, do najsitnijih detalja u svim elementima. Kada se dobije konačno odobrenje od klijenta, počinje finalna priprema za proizvodnju.\n4) Sama proizvodnja\nI radionički cteži počinju da se realizuju. Pošto mahom radimo kompleksne i zahtevne projekte, često koristimo nekoliko radionica – sa kojim imamo odličan radni odnos – za različite segmente posla. Za vreme proizvodnje vršimo rigoroznu kontrolu kvaliteta i koordinišemo rad između radionica, kako bi izbegli bilo kakve greške.\n5) Isporuka i instalacija nameštaja\nPoslednja faza, u kojoj se dogovoreni nameštaj isporučuje, postavlja i, ako je to potrebno, ugrađuje u sam prostor. DAN poseduje razrađenu logističku mrežu u vidu nekoliko transportnih kompanija, koje proizvod, u zapakovanom i neozleđenom stanju, isporučuju na željenu adresu. Montažu enterijera i instalaciju proizvoda vrše saradnici koji su učestvovali u samom procesu proizvodnje i iskusni, obučeni ljudi koji su specijalizovani za ovaj deo projektnog procesa.\nOvo je samo mali uvid u naš inženjering proces, opisan u najkraćim crtama, ali on dobro ilustruje našu potpunu posvećenost radu i želji da ispunimo sve zahteve i potrebe naših klijenata. Tim ljudi koji učestvuje u ovom procesu jesu kalkulant cene koštanja, konstruktor nameštaja, arhitektonski tehničar i kontrolor kvaliteta. DAN tim čini inžinjerski i menadžerski segment procesa. Dok je bilo koji oblik proizvodnje(outsource) vrhunsko zanatsvo, jer je poseban segment i verujemo da ga kao takvog treba ostaviti ljudima koji se samo time bave. Zajedno sa njima mi se trudimo da ostvarimo vaše snove, jer svaki projekat počinje kao san svog vlasnika.


Jahić: U FBiH oporavak po pitanju zaposlenosti iznosi 48 posto - Akta.ba\n27.12.2020. 10:37 / Izvor: Fena\nSavjetnik za statistiku i planiranje u Uredu premijera Federacije BiH Nadir Jahić izjavio je za Fenu da u FBiH, u odnosu na inicijalni broj otpuštenih radnika na početku pandemije, oporavak po pitanju zaposlenosti iznosi 48 posto.\n"Od tada, a zaključno sa 14. decembrom 2020., broj zaposlenih u FBiH je povećan za 12.685 osoba i očekujemo da do kraja godine taj broj bude povećan za još 500.", rekao je Jahić.\nIstakao je da je najbrži oporavak po pitanju broja zaposlenih zabilježen u Tuzlanskom (više od 60 posto) i Zeničko-dobojsko kantonu (53 posto).\nJahić je naveo da je najviše otpuštenih bilo u uslužnom sektoru i to tamo gdje je prosjek plata najniži.\n"Od početka krize do danas prosječna plata u FBiH je čak malo i porasla jer su sektori koji zapošljavaju stručni kadar nastavili s radom, a uslužni sektor u kojem su plate niže je bio najviše pogođen.", naglasio je Jahić.\nPo njegovim riječima, to pokazuje da je najniže kvalifikovana radna snaga na slabije plaćenim poslovima najviše osjetila posljedice krize.\nJahić je podsjetio da je Vlada FBiH od 16. marta do danas usvojila tzv. "Korona zakon" i još nekoliko uredbi o poticajima privredi radi očuvanja radnih mjesta, standarda stanovništva i ekonomske aktivnosti u FBiH.\nZvanični podaci Poreske uprave FBiH pokazuju da je u Federaciji BiH broj zaposlenih od marta 2015. do marta ove godine bio u stalnom rastu.\nTako je broj zaposlenih zaključno s 31. decembrom 2019. povećan za 59.561.\n"Sadašnji saziv Vlade FBiH je na početku mandata u martu 2015. zatekao nešto više od 476.000 zaposlenih, a do novembra prošle godine taj broj je povećan na 536.768. Na dan uvođenja mjera za suzbijanje širenja zaraze koronavirusom, 16. marta 2020., bilo je 534.076 zaposlenih.", potcrtao je Jahić.


“Audi” povlači 330.000 automobila zbog opasnosti od požara – Haber.ba\n“Audi” povlači 330.000 automobila zbog opasnosti od požara\nNjemačka automobilska kompanija “Audi” povukla je 330.000 svojih automobila različitih modela.\nAudi A5 - Nezavisne.com\nIz kompanije su saopštili da je kod pojedinih automobila uočen problem kod električnih konektora pomoćnog grijača, a koji mogu prouzrokovati požar na automobilu.\nPortparol “Audija” potvrdio je da će kompanija s njemačkog tržišta povući na servis oko 330.000 vozila…\nMeđu njima su modeli A4, A5, A5 Cabrio i Q5 proizvedeni u periodu od aprila 2011. godine do maja 2015. godine.\nDo sada nije prijavljen nijedan slučaj požara ili bilo koje druge štete povezane s ovom konstrukcionom greškom, ali su pojedini vlasnici spornih automobila prijavili miris paljevine u automobilu i zahtijevali su istragu.\nOvaj problem poznat je od 2015. godine, zbog čega je “Audi” u SAD-u povukao četvrtinu miliona vozila, a ove sedmice povučeno je i preko 52.000 luksuznih automobila A6 i A7 zbog opasnosti od curenja goriva.\nTeme:Audi, opasnost od požara, povlačenje automobila\nBuktinja u centru grada: Izgorio skupocjeni “Audi”\nPrisjeo mu put u Njemačku: Vozač Audija iz BiH morao platiti 1.050 eura\nDa li imate problem sa glavoboljom kada se desi promjena vremena? Pogledajte šta možete učinti kako bi to promijenili\nSekretarka Ambasade Hrvatske u Berlinu Elizabeta Mađarević tvrdi kako je njen Facebook profil, na...\nDan nakon otvaranja 25. Sarajevo Film Festivala sliježu se dojmovi s crvenog tepiha. Bilo...\nDržavljanka BiH poginula je u udesu koji se oko 11:30 sati dogodio na magistralnom...


SDP zatražio istragu nad Draganom Lukačem – Dnevni list\nSDP zatražio istragu nad Draganom Lukačem\nSocijaldemokratska partija Bosne i Hercegovine tvrdi da je prilikom uposlenika u Federalnu upravu policije došlo do neregularnosti, zbog čega će na sljedećoj sjednici Parlamenta FBiH pokrenuti Inicijativu parlamentarnog nadzora u ovom slučaju.\nČetvorica kandidata, kako tvrde, koji su po objektivnim bodovnim rezultatima morali biti primljeni, uklonjeni su s liste, da bi na njihovo mjesto došli “podobni i odabrani”, a za to optužuju direktora Dragana Lukača.\n– SDP BiH još jednom zahtijeva primjenu zakonskih instrumenata propisanih Zakonom o unutrašnjim poslovima FBiH i pokretanje nezavisne parlamentarne istrage i nadzora nad radom Federalne uprave policije i nelegalnog direktora-penzionera Dragana Lukača – priopćeno je iz SDP-a.\nUvjereni su da bi provođenje ovog nadzora otkrilo brojne nezakonitosti u radu te da bi javnosti pokazala da federalna policija, kako navode, radi isključivo u interesima političkih centara moći, a ne u cilju zaštite građana, njihovih života, imovine i općenito sigurnosti.\n– Sada se vidi koliko je pogubno što ne postoji Nezavisni odbor Parlamenta FBiH jer je to jedini način da se osigura zakonit nadzor nad radom direktora Federalne uprave policije – navode iz SDP-a.\n← Kitarović žali zbog stradalih; Plenković: Oluja spriječila još jednu Srebrenicu\nPrinosi u biljnoj proizvodnji u RS-u umanjeni za oko 40 posto →


Naslovna/Politika/Poslanici nastavljaju rad: Rasprava o fiskalnim kasama\nSjednica Narodne skupštine Republike Srpske biće nastavljena danas raspravom o Nacrtu zakona o izmjenama i dopunama Zakona i fiskalnim kasama.\nMinistar finansija Republike Srpske Zora Vidović rekla je sinoć, obrazlažući ovo zakonsko rješenje, da će njegovo usvajanje dovesti do suzbijanja sive ekonomije i rast prihoda od poreza na dohodak.\nZa pravna lica koja prekrše ovaj zakon predviđene su kazne od 10.000 do 20.000 KM.\nBiće razmatrana i informacija o obavezama koje za BiH i Republiku Srpsku proističu iz procesa pridruživanja EU sa pregledom mjera i aktivnosti realizovanih tokom 2018. godine, te o ostvarenim rezultatima i približavanju propisa Republike srpske propisima Evropske unije.\nBiH EU kazne Narodna skupština SRNA Una zabrane zakon\nPravda za Davida stigla i do američkih medija


Dobrodošli na novu internet stranicu Tužilaštva za ratne zločine Republike Srbije\nDobrodošli na novu internet stranicu Tužilaštva za ratne zločine Republike Srbije.\nVerujemo da ćete pretragom naše nove web stranice pronaći korisne informacije o radu Tužilaštva za ratne zločine, unutrašnjoj organizaciji, saradnji sa drugim državnim organima Republike Srbije, regionalnoj, međunarodnoj saradnji i saradnji sa civilnim društvom.\nKao i do sada, stranica Tužilaštva za ratne zločine sadržaće vesti i informacije o podignutim optužnicama i drugim aktivnostima u oblasti procesuiranja ratnih zločina pred domaćim i regionalnim pravosudnim organima.\nNova internet stranica pokrenuta je sa ciljem da pruži detaljnije i kvalitetnije informacije o aktivnostima Tužilaštva za ratne zločine, nudeći istovremeno nove, interaktivne i moderne sadržaje.\nTužilaštvo za ratne zločine © 2018. Sva prava zadržana


Đukanović zadržao rejting, birači nagradili Bečića - Svet - Dnevni list Danas\nPočetna » Svet » Đukanović zadržao rejting, birači nagradili Bečića\nPrvo istraživanje javnog mnjenja nakon promene vlasti u Crnoj Gori\nĐukanović zadržao rejting, birači nagradili Bečića\nIvana Šundić Mihovilović02.07.2021. 12:29\nViše od polovine crnogorskih građana je nezadovoljno radom Vlade premijera Zdravka Krivokapića, većina smatra da treba raspisati prevremene izbore, te da je uticaj Srbije i Srpske pravoslavne crkve na Vladu Crne Gore snažniji u odnosu na period pre promene vlasti, pokazalo je najnovije istraživanje javnog mnjenja Centra za demokratiju i ljudska prava (CEDEM) koje je obavljeno od 18. do 26. juna na stratifikovanom uzorku od 1.115 građana i prvo je sveobuhvatno nakon promene vlasti u Crnoj Gori na izborima 30. avgusta prošle godine kada je nakon tri decenije smenjena vlast Demokratske partije socijalista (DPS).\nViše od 70 odsto ispitanika se izjasnilo da nema potrebe preispitivati pitanje crnogorske nezavisnosti, dok 12 odsto smatra da je potrebno ponovo razmotriti državni status Crne Gore.\nIspitanici su dali najbolju prosečnu ocenu predsedniku Skupštine Aleksi Bečiću, a za njim sledi predsednik Crne Gore Milo Đukanović, potom potpredsednik Vlade Dritan Abazović i premijer Zdravko Krivokapić.\nUkoliko bi se sutra održali predsednički izbori, više od 41 odsto ispitanika bi glasalo za aktuelnog predsednika Đukanovića, dok bi Bečić dobio podršku oko 19 odsto, Andrija Mandić iz DF nešto preko 11 posto, Krivokapić 9,6 odsto glasova, a Abazović 7,3 odsto.\nPredrag Zečević, vlasnik portala bizniscg.me, u izjavi za Danas navodi da nije lako komentarisati rezultate jer su, kako kaže, prilično komplikovani.\nIstiče da je očigledno da je „predsjednik Đukanović zadržao rejting i da bi pobijedio na predsjedničkim izborima“, što se, ukazuje, ne bi reklo za DPS čiji je rejting opao, ali ne dramatično.\nSa druge strane, Zečević ukazuje da „Bečić u postizbornom periodu nije napravio ni jednu grešku, pa birači to vole i nagradili su ga da bude najpopularniji političar“.\nNije bez značaja ni to što „EU sada vidi Demokrate kao glavnog igrača za crnogorske prilike, kao garanciju da će CG ostati na EU i NATO putu“, ukazuje naš sagovornik.\nNa pitanje kojim putem se kreće Crna Gora, ubedljiva većina ispitanika (44 odsto) je odgovorila da se Crna Gora kreće pogrešnim putem, dok je 27 posto odgovorilo da se Crna Gora kreće pravim putem. Nešto više od 25 odsto ispitanih je veoma ili uglavnom zadovoljno radom Vlade Krivokapića, dok je nezadovoljno više od polovine ispitanika (52 odsto).\n„Krivokapić je na prošlom istraživanju sa 2,53 odsto bio najpopularniji političar“, napominje Zečević, ali je zbog ograničenog učinka Vlade, kaže, njegov rejting pao na tek nešto iznad dvojke.\nUkoliko bi premijer Krivokapić formirao svoju političku partiju, istraživanje je pokazalo da bi mogao da računa na oko pet odsto glasova, koji bi mogli hipotetički da narastu do devet procenata, čime bi njegova stranka ostvarila parlamentarni status.\n„Što se tiče Demohrišćana (partije koju osniva crnogorski premijer) očekujem da će imati dvocifrenu podršku naročito što će na njenom čelu vjerovatno biti mladi ministar finansija Milojko Spajić koji je pokazao odlične rezultate u Vladi“, kaže Zečević.\nSagovornik Danasa navodi „ukoliko se Demohrišćanima pridruže ministarka zdravlja Borovinić Bojović i ministar ekonomskog razvoja Jakov Milatović ta partija će biti među tri najjače u Crnoj Gori“ dodajući da ministarka zdravlja beleži visok rejting zbog suzbijanja pandemije i dobre organizacije imunizacije, plus što su, kaže, zdravstvene usluge poboljšane.\nPojedinačno najjača stranka je i dalje Demokratska partija socijalista(DPS) sa 31 odsto podrške, pokazuje istraživanje, a zatim sledi politički savez Demokratski front (DF) i Demokrate Alekse Bečića sa po 18 odsto podrške, a za njima Abazovićev Građanski pokret URA sa 6,4 odsto, a potom manje građanske i stranke nacionalnih manjina.\nNa pitanje da procene uticaj Srpske pravoslavne crkve (SPC) na Vladu Crne Gore, skoro 46 odsto ispitanika je ocenilo da je taj uticaj preterano veliki ili nešto snažniji nego pre smene vlasti. Svega 6,4 odsto ispitanika se izjasnilo da je uticaj SPC na Vladu manji nego ranije.\n„Ovaj podatak pokazuje da sama promena vlasti nije dovela do očekivanog poboljšanja percepcije građana prema Vladi. Najčešće se događa da poraste zadovoljstvo radom Vlade nakon promene vlasti, ali je to u slučaju Crne Gore izostalo“, pojasnila je direktorica CEDEM-a Milena Bešić.\nPopis stanovništva neće doneti promene\nPrioritet crnogorskih građana je borba za bolji životni standard, protiv kriminala i korupcije, a zatim rešavanje međunacionalnih odnosa i pitanja. Građani su podeljeni po pitanju potpisivanja Temeljnog ugovora između Vlade i SPC. Dok 19 odsto ispitanika smatra da Temeljni ugovor ne treba potpisivati jer je štetan za državu, a 17 odsto ocenjuje da ga treba potpisati odmah, najveći procenat, skoro 27 posto, smatra da je potrebno javno ga objaviti, a onda govoriti o potpisivanju. Kada je reč o popisu stanovništva, istraživanje CEDEM-a je pokazalo da neće doći do većeg pomeranja u nacionalnoj strukturi stanovništva u Crnoj Gori u odnosu na prethodni popis 2011. Više od 90 posto građana koji su se izjasnili na prethodnom popisu kao Crnogorci ili Srbi, isto će se izjasniti na predstojećem. U spoljnoj politici oko 70 odsto ispitanika podržava članstvo Crne Gore u EU, protiv je 15 odsto. Članstvo u NATO podržava 45 odsto ispitanika dok je 34 odsto protiv.\nAleksa BečićAndrija MandićCrna GoradpsDritan AbazovićMilena BešićMilo ĐukanaovićPolitički rejtingPredrag ZečevićZdravko KrivokapićBeogradPodgorica